pythainlp/thai-wiki-dataset-v4 huggingface dataset:
บิฮูหยิน

บิฮูหยิน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ภรรยาคนที่สองของเล่าปี่ เป็นน้องสาวของบิต๊กและบิฮอง ขุนนางของโตเกี๋ยม ซึ่งต่อมาก็ได้รับใช้เล่าปี่หลังจากโตเกี๋ยมเสียชีวิตแล้ว
ประวัติ.
ในศึกสะพานเตียงปันเกี้ยว กองทัพโจโฉได้กองคาราวานของเล่าปี่ที่กำลังอพยพไปเมืองกังเหลง ทำให้บิฮูหยิน และกำฮูหยิน ภรรยาคนแรกของเล่าปี่ต้องลงจากรถหนีไปปะปนกับฝูงชน โดยบิฮูหยินได้อุ้มทารกอาเต๊า บุตรชายของเล่าปี่ (ซึ่งต่อมาคือพระเจ้าเล่าเสี้ยน) พาหนีไปด้วย ต่อมาจูล่งได้พบกับกำฮูหยินและพานางกลับไปหาเล่าปี่ ส่วนบิฮูหยินถูกอาวุธของข้าศึกได้รับบาดเจ็บหนีไปหลบที่ข้างบ่อน้ำ จูล่งตามมาจนพบจึงได้เชิญนางขึ้นม้าเพื่อจะพาไปหาเล่าปี่ แต่บิฮูหยินเห็นว่านางบาดเจ็บจะเป็นตัวถ่วงให้จูล่ง จึงฝากอาเต๊าให้จูล่ง และกระโดดลงบ่อน้ำฆ่าตัวตาย จูล่งเห็นดังนั้นก็ร้องไห้อาลัยบิฮูหยินและกลบปากบ่อน้ำมิให้ทหารโจโฉพบศพ แล้วพาอาเต๊าฝ่าทัพของโจโฉไปหาเล่าปี่ได้สำเร็จ
ศุภโชค

ศุภโชค (ชื่อวิทยาศาสตร์: "Pachira aquatica") หรือ นุ่นน้ำ เป็นไม้ยืนต้นเขตร้อน มีถิ่นกำเนิดแถบทวีปอเมริกาใต้ กระจายพันธุ์ในบริเวณประเทศเม็กซิโก บราซิล หมู่เกาะฮาวาย นิยมนำมาถักเป็นไม้แคระกระถาง และมีความเชื่อว่าเป็นไม้มงคล ภาษาจีนเรียกว่า “เหยาเฉียนซู่”  แปลว่า เรียกเงินหรือเขย่าเงิน
ถ้าปลูกลงดินโตเต็มที่สูง 15–20 ฟุต ทรงพุ่มกว้าง 2–3 เมตร แตกกิ่งเป็นชั้น ๆ เป็นไม้เนื้ออ่อนขึ้นได้ดีในเขตที่มีอากาศอบอุ่น ทนต่อสภาพแห้งแล้ง ขยายพันธุ์โดยตอนกิ่งปักชำ มีระบบรากใหญ่ และลึกเหมาะสำหรับที่จะส่งเสริมปลูกเป็นพืชในเชิงอนุรักษ์ต้นน้ำ
ทาบู

ทาบู (; โรมาจิ: "Tabū"; : TABOO) เป็นซิงเกิลที่ 41 ของคุมิ โคดะ วางจำหน่ายในวันที่ 8 ตุลาคม [[พ.ศ. 2551 โดยวางจำหน่ายถึงสองแบบ คือ แบบปกติ และแบบแฟนคลับซีดี เป็นเพลงที่แต่งร่วมกันระหว่างคุมิ โคดะ และ HIRO อดีตมือกลองวง Raphael ที่เคยร่วมงานกันในเพลง "อะไม วะนะ" ในอัลบั้ม Kingdom มาแล้ว
ซิงเกิล TABOO เปิดตัวอันดับที่ 1 ออริกอนชาร์ตในสัปดาห์แรกด้วยยอดขาย 66,569 แผ่น โดยเป็นซิงเกิลเปิดตัวในอันดับที่ 1 หลังจาก 1 ปีกับอีก 3 เดือน โดยที่ซิงเกิลสุดท้ายที่เปิดตัวอันดับ 1 คือ [[FREAKY]]
มิวสิกวิดีโอเพลง TABOO มีฉากหลังอยู่ที่ไนท์คลับในเวลากลางคืน โดยคุมิ โคดะและเพื่อนชายในมิวสิกวิดีโอเข้าไปพบปะสังสรรค์กันกับกลุ่มเพื่อนในคลับนั้น และมิวสิกวิดีโอนี้มีเนื้อหาหลักเกี่ยวกับพฤติกรรม[[รักเพศเดียวกัน]]
เพลง TABOO เป็นเพลงประกอบโฆษณา music.jp เป็นเพลงประกอบการถ่ายทอดสดกีฬามวยปล้ำหญิงชิงแชมมป์โลกปี 2008 ทางช่องนิปปอนทีวี และนอกจากนี้ยังเป็นเพลงประกอบเกม "ไซไฮ โนะ ยุคุเอะ" บนเครื่องนินเทนโด ดีเอสอีกด้วย
ซิงเกิล TABOO ได้รับรางวัลพลาตินัมดิสก์จาก RIAJ เนื่องจากมียอดขายและยอดสั่งจองเกิน 250,000 แผ่น พร้อมกับซิงเกิล [[Promise / Star]]
แพทริก เดมป์ซีย์

แพทริก การ์เลน เดมป์ซีย์  เกิดเมื่อวันที่ 13 มกราคม ค.ศ. 1966 เป็นนักแสดงและนักแข่งรถชาวอเมริกัน เขาเคยได้รับการเสนอชื่อเข้าชิงรางวัลลูกโลกทองคำ และรางวัลสมาพันธ์นักแสดง ปี 2549 ในสาขาการแสดงยอดเยี่ยม และเขาได้รับการจัดอันดับเป็น ผู้ชายสุดเซ็กซี่ของนิตยสารพีเพิล 
เดมป์ซีย์เขาใช้เวลาว่างไปการการขี่รถ และเขาได้เข้าแข่งขันรายการแข่งขันรถยนต์ที่มีชื่อเสียง เช่น 24 ชั่วโมง เลอม็อง, 24 ชั่วโมง เดย์โทนา, Sports car racing และ Ensenada SCORE ก่อนการแข่งขัน 24 ชั่วโมง เลอม็อง เดมป์ซีย์ประกาศว่าเขาจะ "เดินออกไป" จากการแสดงเพื่อที่เขาจะสามารถอุทิศตนเพื่อกีฬามอเตอร์สปอร์ต
ประวัติ.
แพทริก เดมป์ซีย์ เกิดที่เมือง ลูอิสตัน รัฐเมน สหรัฐอเมริกา เขาเริ่มแสดงละครเวทีครั้งแรก ในเรื่อง "Torch Song Trilogy" จากนั้นก็มีละครเวทีอีกหลายเรื่อง เช่น "On Golden Pond" และ "The Subject Was Roses" 
เขาเป็นที่รู้จักดีในภาพยนตร์เรื่อง "Can’t Buy Me Love" และ "Lover" เขายังได้แสดงร่วมกับนักแสดงระดับออสการ์อย่าง ฮิลลารี สแวงค์ ใน "Freedom Writers" ส่วนผลงานอื่นของเขาเช่น "Sweet Home Alabama", "Scream 3" และ "Outbreak" 
เขามีผลงานซีรีส์ดราม่าเกี่ยวกับการแพทย์ในช่องเอบีซี เรื่อง "Grey’s Anatomy" ส่วนผลงานในปี 2008 คือเรื่อง "Made of Honour" เขารับบทเป็นทอม ผู้ชายเจ้าชู้ที่มองข้ามความรักของเพื่อนหญิงที่อยู่เคียงข้างเขาตลอด
ไม้กวาด

ไม้กวาด  คือสิ่งที่ใช้กวาด ทำด้วยดอกอ่อนของต้นเลาเป็นต้นมัดเป็นกำๆ
ประวัติศาสตร์.
ย้อนไปราว 200 ปีก่อน ในรัฐแมสซาชูเซตส์ ประเทศสหรัฐอเมริกา มีเกษตรกรนายหนึ่งชื่อว่า ลิวาย ดิกเคนสัน ได้สังเกตภรรยาของเขาก้มเก็บเศษใบไม้ที่อยู่ภายในสวนมาหลายปี เขาเลยคิดจะประดิษฐ์เครื่องผ่อนแรงให้ภรรยา โดยเขานำฟางข้าวมามัดรวมกัน ผูกเชือกที่ปลายข้างหนึ่ง เพื่อให้ภรรยาของเขาได้กวาดใบไม้ โดยเขาเรียกไม้กวาดที่เขาสร้างว่า Broomcorm และได้นำออกมาจำนาย ต่อมาเขาได้พัฒนาไม้กวาดของเขาโดยเพิ่มด้ามจับ
ในปี ค.ศ. 1820 ในประเทศอังกฤษ กลุ่มนักพัฒนาที่มีชื่อว่า เชกเกอร์ (Shaker) ได้พัฒนาไม้กวาดกลายเป็นผลิตภัณฑ์ของตนเอง จนไม้กวาดได้เป็นที่นิยกในทุกบ้านเรือนในยุคสมัยหนึ่ง เมื่อกลุ่มเชกเกอร์ได้พัฒนาจากเดิมที่นำฟางข้าวมามักรวมกันกลายมาเป็นไม้กวาดแบบแบนหรือไม้กวาดดอกหญ้า จนได้รับความนิยมมากล้นหลาม
ด้วยความล้าหลังทางเทคโนโลยีอุตสาหกรรมในประเทศอังกฤษ ทำให้พนักงานในโรงงานหนึ่งคนสามารถผลิตไม้กวาดได้เพียง 24 อันต่อวัน แต่อุตสาหกรรมในประเทศสหรัฐอเมริกาได้มีการใช้เครื่องจักรผลิตไม้กวาด โดยอุตสาหกรรมที่ใหญ่ที่สุดในนั้นสามารถผลิตไม้กวาดได้ถึงวันละ 6,000 อัน ซึ่งมีการส่งออกไม้กวาดไปสู่ประเทศต่างๆ เช่น ประเทศแคนาดา และประเทศแถบอเมริกาใต้
หลังจากนั้นได้มีข้อตกลงการค้าเสรีอเมริกาเหนือ (North America Free Trade Agreement : NAFTA) ซึ่งทำให้อุตสาหกรรมในประเทศสหรัฐอเมริกาต้องมีคู่แข่งทางการตลาดจากประเทศเพื่อนบ้าน เช่น ประเทศเม็กซิโก ด้วยราคาต้นทุนที่ถูกจากค่าแรงงานหรือต้นทุนการผลิต ด้วยเหตุนี้จึงมีการแข่งขันกันอย่างดุเดือด จึงทำให้แพร่กระจ่ายมาถึงประเทศไทย และทุกๆประเทศ
ซีนอนเฮกซะฟลูออโรแพลทิเนต

ซีนอนเฮกซะฟลูออโรแพลทิเนต เป็นชื่อของสารประกอบที่เกิดจากการรวมตัวกันของก๊าซซีนอนและแพลทินัมเฮกซะฟลูออไรด์ ในการทดลองเพื่อพิสูจน์ความสามารถในการทำปฏิกิริยาทางเคมีของแก๊สมีสกุล โดยนีล บาร์เลตต์จากมหาวิทยาลัยบริติชโคลัมเบียได้ให้สูตรของสารประกอบนี้ว่า "Xe+[PtF6]−" แม้ว่างานวิจัยในระยะเวลาต่อมาจะชี้ให้เห็นว่าสารประกอบที่ได้เป็นของผสมของสารประกอบหลายชนิด ไม่ใช่เป็นสารบริสุทธิ์
การเตรียม.
สามารถเตรียมได้จากซีนอนและแพลทินัมเฮกซะฟลูออไรด์ (PtF6) ซึ่งละลายใน SF6 สารตั้งต้นจะผสมรวมกันที่ 77 เคลวิน และอุณหภูมิจะค่อย ๆ เพิ่มสูงขึ้นอย่างช้า ๆ
โครงสร้าง.
โครงสร้างของสารประกอบนี้ไม่ได้เป็นอย่างที่บาร์เลตต์คาดไว้ เนื่องจากไอออนบวกที่บาร์เลตต์เสนอไว้คือ "Xe+" นั้นมีอิเล็กตรอนเดี่ยว ดังภาพด้านขวา จะเห็นว่าอิเล็กตรอนวงนอกสุดนั้นยังไม่ครบแปดตัว จึงสามารถเกิดพันธะกับอะตอมหนึ่งของฟลูออรีนเกิดเป็น XeF+ ดังนั้นบาร์เลตต์จึงสรุปว่าซีนอนได้เข้าทำปฏิกิริยาด้วย แต่ทว่าความเป็นธรรมชาติและความบริสุทธิ์ของผลิตภัณฑ์สีเหลืองมัสตาร์ดยังไม่เป็นที่แน่ชัด เนื่องจากงานวิจัยชิ้นถัดมาบ่งชี้ว่า สารผลิตภัณฑ์ที่บาร์เลตต์เตรียมได้นั้นอาจเป็นสารผสมระหว่าง [XeF]+[PtF5]−, [XeF]+[Pt2F11]− และ [Xe2F3]+[PtF6]− ซึ่งสารประกอบเหล่านี้เป็นเกลือซึ่งมีไอออนบวกมีซีนอนเป็นองค์ประกอบ และมีแพลทินัมเป็นองค์ประกอบของไอออน
ประวัติ.
เมื่อ ค.ศ. 1962 นีล บาร์เลตต์ค้นพบว่าสารผสมของแพลทินัมเฮกซะฟลูออไรด์กับก๊าซออกซิเจนเกิดปฏิกิริยากันได้ของแข็งสีแดง พบว่าของแข็งสีแดงที่ได้นั้นคือไดออกซิเจนิล เฮกซะฟลูออโรแพลทิเนต  และเขาก็ทราบว่าค่าพลังงานไอออไนเซชันของโมเลกุลออกซิเจนและอะตอมซีนอนมีค่าใกล้เคียงกัน เขาจึงขอให้เพื่อนร่วมงานนำซีนอนส่วนหนึ่งมาเพื่อทดสอบการทำปฏิกิริยา ซึ่งเขาพบว่าซีนอนก็ทำปฏิกิริยาจริง ๆ แม้ว่าสารผลิตภัณฑ์ที่ได้จะไม่บริสุทธิ์เท่าไรนัก แต่งานของเขาก็สามารถพิสูจน์ได้ว่าเราสามารถเตรียมสารประกอบจากแก๊สมีสกุลได้ การค้นพบของเขาเป็นตัวอย่างของการค้นพบสารประกอบของธาตุเหล่านี้ และได้มีการค้นพบสารประกอบประเภทฟลูออไรด์ของซีนอนในระยะเวลาต่อมา
อันดับมหาเศรษฐีโลก

อันดับมหาเศรษฐีโลก  เป็นอันดับของมหาเศรษฐีทีร่ำรวยที่สุดในโลก มีการจัดอันดับเป็นประจำทุกปีโดยนิตยสารธุรกิจอเมริกัน"ฟอบส์"ตั้งแต่ปี ค.ศ. 1987 โดยประเมินความมั่งคั่งจากมูลค่าทรัพย์สินสุทธิวัดจากสินทรัพย์ที่ได้รับการจดทะเบียนหักลบด้วยหนี้สินในสกุลดอลลาร์สหรัฐ โดยไม่นับรวมพระมหากษัตริย์และพระราชวงศ์และผู้นำเผด็จการ
ในปี ค.ศ. 2018 มีผู้มีสินทรัพย์เกิน 1 พันล้านดอลลาร์ถึง 2,208 คน โดยเป็นมหาเศรษฐีใหม่จากสหรัฐอเมริกาและจีนถึง 259 คน ในจำนวนเศรษฐีทั้งหมดเป็นสตรี 256 คนและเป็นคนอายุต่ำกว่า 40 ปี 63 คน สินทรัพย์เฉลี่ยในปีนี้อยู่ที่ 4.1 พันล้านดอลลาร์ และหากนับรวมกันทั้งหมดจะสูงถึง 9.1 ล้านล้านดอลลาร์
สุวีระ บุญรอด

สุวีระ บุญรอด (ชื่อเล่น คิว) เกิดเมื่อวันที่ 7 ตุลาคม พ.ศ. 2525 เป็นนักร้องชาวไทย เป็นนักร้องนำวงฟลัวร์ และเคยมีผลงานร่วมในนามบีไฟว์ 
ประวัติ.
สุวีระเป็นบุตรของพล.ร.อ.อำนวย บุญรอด และ จีรนันทน์ เศวตนันทน์ นางสาวไทย พ.ศ. 2508 และรองนางงามจักรวาล เข้าศึกษาระดับมัธยมต้นที่โรงเรียนจิตรลดา ศึกษาต่อระดับมัธยมปลายที่วิทยาลัยนาฏศิลป แผนกดนตรีสากล 
เริ่มมีส่วนร่วมเกี่ยวกับดนตรีโดยเป็นหนึ่งในวงคอรัสของโรงเรียน ที่ได้คัดเลือกให้ร้องเพลงในงานครบ 72 พรรษา พระบาทสมเด็จพระปรมินทรมหาภูมิพลอดุลยเดช ที่ ทำเนียบรัฐบาล หลังจากนั้นในปี พ.ศ. 2545 ได้เข้ามาเป็นสมาชิกวงฟลัวร์ ต่อมาได้ร่วมแสดงในคอนเสิร์ตของบอย โกสิยพงษ์ใน Concert Million ways to love ในนามวงบีไฟว์ จากนั้นเดือนมีนาคม ได้ออกผลงานอัลบั้มในนามบีไฟว์ 
สุวีระ ยังได้ร้องเพลงประกอบภาพยนตร์ไทยอย่าง เรื่อง "191 ครึ่ง มือปราบ ทราบแล้วป่วน" และเพลง "กันและกัน" เพลงประกอบภาพยนตร์ "รักแห่งสยาม" ซึ่งได้รับรางวัลแฟตอวอร์ดครั้งที่ 6 สาขา Song of The Year และ เพลงแห่งปี จากรางวัลไนน์เอ็นเตอร์เทน อวอร์ดส์ ครั้งที่ 1 และได้รับรางวัลเพลงยอดนิยมสุดซี้ดประจำปี จากงานซีดอวอร์ดส
ปลาปักเป้าเอ็มบู

ปลาปักเป้าเอ็มบู หรือ ปลาปักเป้ายักษ์ (ชื่อวิทยาศาสตร์: "Tetraodon mbu") ปลาน้ำจืดจำพวกปลาปักเป้าชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)
ลักษณะ.
มีรูปร่างเหมือนกับปลาปักเป้าชนิดอื่น ๆ ในวงศ์นี้ทั่วไป แต่ลำตัวจะแบนยาวกว่า และมีขนาดลำตัวที่ใหญ่กว่ามาก ตาโต ครีบทั้งหมดมีขนาดใหญ่กว่าปลาปักเป้าชนิดอื่นโดยเฉพาะครีบหาง เมื่อยังเล็กมีจุดสีดำกระจายทั่วลำตัว พื้นลำตัวสีเขียว ท้องสีเหลืองเข้ม เมื่อโตขึ้นลายจุดสีดำนั้นจะขยายเป็นเส้นคล้ายตาข่ายครอบคลุมทั้งตัวช่วงบน
ที่อยู่.
ขนาดเมื่อโตเต็มที่ยาวได้ประมาณ 2 ฟุต จัดเป็นปลาปักเป้าที่พบในน้ำจืดที่มีขนาดใหญ่ที่สุดในโลก 
พบในลุ่มแม่น้ำคองโก ในทวีปแอฟริกาตอนกลางและทะเลสาบแทนกันยีกา
มีอุปนิสัยที่ไม่ดุร้ายก้าวร้าวเมื่อเทียบกับปลาปักเป้าชนิดอื่น ๆ และด้วยความใหญ่ สีสันที่สวยงาม และนิสัยที่เรียบร้อยจึงนิยมเลี้ยงเป็นปลาตู้สวยงาม แต่ก็จัดเป็นปลาที่มีราคาแพง
กลุ่มเอฟเฟกต์

กลุ่มเอฟเฟกต์ หรือ กล่องเอฟเฟกต์ (effects unit, effect box, pedal) เป็นอุปกรณ์อิเล็กทรอนิกส์ที่ดัดแปลงเสียงผ่านจากเครื่องดนตรีหรือแหล่งกำเนิดเสียงอื่น ๆ กลุ่มเอฟเฟกต์ที่ใช้บ่อยได้แก่ เสียงแตก (distortion/overdrive) มักใช้กับกีตาร์ไฟฟ้าในอิเล็กทริกบลูส์และดนตรีร็อก; เอฟเฟกต์ไดนามิก เช่น แป้นเพิ่นเสียงและคอมเพรสเซอร์ ที่มีผลต่อการควบคุมเสียง; เอฟเฟกต์ฟิลเตอร์ เช่น แป้นวาห์วาห์และอีควอไลเซอร์ ที่สามารถปรับเปลี่ยนช่วงความถี่เสียง; เอฟเฟกต์มอดูเลต เช่น คอรัส แฟลนเจอร์และเฟเซอร์; เอฟเฟกต์เปลี่ยนเสียงสูงเสียงต่ำ เช่น พีชชิฟต์เตอร์; เอฟเฟกต์เสียงตาม เช่น รีเวิร์บและดีเลย์ที่สร้างเสียงสะท้อน
นักดนตรีมักใช้กลุ่มเอฟเฟกต์ในระหว่างการแสดงสดหรือสตูดิโอ โดยทั่วไปใช้กับกีตาร์ไฟฟ้า คีย์บอร์ดหรือเบส ในขณะที่ส่วนใหญ่จะใช้มันกับเครื่องไฟฟ้าหรืออิเล็กทรอนิกส์ เอฟเฟกต์ก็ยังสามารถใช้กับเครื่องอะคูสติก กลองชุดและเสียงร้อง
ภาษากินตะ

ภาษากินตะ หรือ ภาษาเกินตะ มีผู้พูดตามแนวชายแดนระหว่างรัฐเกอดะฮ์กับรัฐเปรัก แนวชายแดนไทย และบางส่วนในบริเวณทางใต้ของจังหวัดยะลา คาดว่ามีผู้พูดภาษานี้ในประเทศไทยแต่ไม่ทราบจำนวน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัซลี สาขาย่อยอัซลีเหนือ
ไวลด์ไลฟ์พาร์ก 2

ไวล์ดไลฟ์ ปาร์ค 2 หรือ สวนสัตว์ป่า เป็นเกมส์บริหารการสร้างสวนสัตว์พัฒนาโดย Deep Silver ออกวางจำหน่ายในปี ค.ศ. 2006 ในประเทศอังกฤษ กับ ประเทศเยอรมนี และ ตุลาคม พ.ศ. 2549 ในประเทศสหรัฐอเมริกา มีภาคเสริม 2 อันได้แก่ Crazy Zoo และ Marine World
สมจิตร จงจอหอ

พันโท สมจิตร จงจอหอ เป็นนักกีฬามวยสากลสมัครเล่นและนายทหาร เจ้าของเหรียญทองโอลิมปิก เหรียญทองเอเชียนเกมส์ 2 สมัย เหรียญทองซีเกมส์ 3 สมัย และได้รับเกียรติให้เป็นผู้เชิญธงชาติไทย นำคณะนักกีฬาทีมชาติไทย ในพิธีปิดโอลิมปิกเกมส์ ครั้งที่ 26
ประวัติ.
สมจิตร จงจอหอ มีชื่อเล่นว่า "น้อย" เกิดเมื่อวันที่ 19 มกราคม พ.ศ. 2518 ที่ ตำบลจอหอ อำเภอเมืองนครราชสีมา จังหวัดนครราชสีมา เป็นบุตรของ นายเช้า และ นางฝ้าย จงจอหอ หลังจากนั้นย้ายภูมิลำเนาตาม บิดา มารดา ไปอยู่และเติบโตที่ อำเภอโนนสุวรรณ จังหวัดบุรีรัมย์ ปัจจุบันย้ายกลับมาอยู่ที่จังหวัดนครราชสีมา
การศึกษา.
สมจิตรจบจากสถาบันการพลศึกษา วิทยาเขตสุโขทัย ได้รับเหรียญทองจากการแข่งขันมวยรายการต่าง ๆ มากมาย อาทิ เวิลด์แชมเปียนชิพ, มวยทหารโลก, เอเชียนเกมส์ โดยก่อนชกมวยสากลสมัครเล่น สมจิตรเคยเป็นนักมวยไทยมาก่อน ใช้ชื่อว่า "ศิลาชัย ว.ปรีชา" นอกจากนี้แล้วได้ยังรับปริญญาปรัชญาดุษฎีบัณฑิตกิตติมศักดิ์ สาขาศึกษาศาสตร์ จากมหาวิทยาลัยรามคำแหงอีกด้วย
สมจิตร ได้รับการคาดหมายให้เป็นตัวเต็งในการแข่งขันโอลิมปิกฤดูร้อน 2004 และเอเชียนเกมส์ 2006 แต่ไม่สามารถคว้าเหรียญรางวัลได้ตามคาด ทำให้สมจิตรเกิดความท้อแท้ใจ จนเกิดความคิดจะแขวนนวมถึง 2 ครั้ง แต่ท้ายที่สุดก็กลับมาตั้งต้นพยายามใหม่
หลังจากนั้น ในการแข่งขันโอลิมปิกฤดูร้อน 2008 สามารถคว้าเหรียญทองจากการแข่งขันในรุ่น 51 กิโลกรัม ได้สำเร็จ โดยชนะอันดริส ลาฟฟิตา นักมวยชาวคิวบา ที่สมจิตรเคยแพ้ เมื่อครั้งแข่งขันเวิลด์แชมเปียนชิพ เมื่อปี พ.ศ. 2548
สมจิตรเคยรับหน้าที่เป็นพิธีกรในรายการ เช้านี้...ที่หมอชิต และรับงานบันเทิงเป็นครั้งคราว
ชีวิตส่วนตัวและชีวิตครอบครัว.
สมจิตร จงจอหอ สมรสกับ นางศศิธร (อุ๋ม) (นามสกุลเดิม : เนาว์ประเสริฐ) มีบุตรด้วยกัน 2 คน ชื่อ อภิภู จงจอหอ (ชื่อเล่น : กำปั้น) และ พิชามญธุ์ จงจอหอ (ชื่อเล่น : จันทร์เจ้า) สมจิตร จงจอหอ มีหลานสาว1คน (ชื่อเล่น สตาร์) วีรสุดา จงจอหอ
ธุรกิจส่วนตัว.
เมื่อปี พ.ศ. 2558 สมจิตรได้ตั้งค่ายมวยเป็นของตัวเอง ในชื่อ "สมจิตรยิม" เปิดสอนมวยไทยแก่เยาวชนและผู้ที่สนใจ ที่จังหวัดนครราชสีมา รวมถึงยังมีนักมวยชื่อดังในสังกัดค่ายดังกล่าว คือ ปวริศ สมจิตรยิม
ผลงาน.
โอลิมปิก.
เอเธนส์ 2004 
ปักกิ่ง 2008
กีฬายกน้ำหนักในโอลิมปิกฤดูร้อน 2008 - รุ่น 56 กิโลกรัม ชาย

กีฬายกน้ำหนักรุ่น 56 กก. ชาย เป็นรุ่นที่น้ำหนักตัวน้อยที่สุดของกีฬายกน้ำหนักประเภทชายในโอลิมปิกฤดูร้อน 2008 โดยจะต้องทำน้ำหนักตัวไม่เกิน 56 กิโลกรัม แข่งขันไปเมื่อวันที่ 10 สิงหาคมพ.ศ. 2551 โดยแบ่งเป็น 2 กลุ่มตามหมายเลขของผู้แข่งขัน กลุ่ม B ทำการแข่งขันเวลา 10.00 น. และกลุ่ม A ทำการแข่งขันเวลา 19.00 น. และเป็นยกน้ำหนักรุ่นที่ 3 ที่ทำการแข่งขัน
ผู้ยกแต่ละคน จะต้องยกทั้งท่า snatch และ clean and jerk แล้วนำน้ำหนักมารวมกันเพื่อหาผู้ชนะ แต่ละท่าผู้ยกจะยกได้ 3 ครั้งแล้วนำคะแนนที่ดีที่สุดในแต่ละท่ามารวมกัน
กลยุทธ์ล้อมเวยช่วยจ้าว

กลยุทธ์ล้อมเวยช่วยจ้าว หรือ เหวยเว่ยจิ้วจ้าว  เป็นหนึ่งในตำราพิชัยสงครามซุนหวู กลยุทธ์ที่ 2 ใน 36 กลยุทธ์ โดยในสมัยจีนโบราณรัฐเว่ย รัฐจ้าว และรัฐฉี ทั้ง 3 รัฐมีความขัดแย้งกัน เว่ยอ๋องสั่งแม่ทัพผังเจวียนตีรัฐจ้าว จ้าวอ๋องขอความช่วยเหลือจากรัฐฉี ฉีอ๋องจัดประชุมทัพเพื่อไปช่วยรัฐฉีให้เทียนจี้เป็นแม่ทัพซุนปีนเป็นเสนาธิการ เทียนจี้ให้ยกทัพไปช่วยรัฐฉีแต่ซุนปีนแก้ไขให้ทำอุบายเข้าตีรัฐเว่ย เว่ยอ๋องสั่งแม่ทัพกลับมารักษาเมือง สงครามยุติโดยไม่เสียทหารรัฐฉี
ในการทำศึกสงคราม การบุกเข้าโจมตีศัตรูจะบุกเข้าทางด้านหน้า ซึ่งเป็นเพียงกลอุบายหลอกล่อให้ศัตรูหลงทิศและนำกำลังบุกเข้าโจมตีทางด้านหลัง การแสร้งบุกโจมตีทางด้านตะวันออกแต่จริงแล้วบุกเข้าโจมตีทางด้านตะวันตก การทำให้ศัตรูคาดเดาแผนการรบไม่ถูก ทำให้เกิดความสับสนในการวางกำลังป้องกันฐานทัพ พึงหักเอาในขณะที่ศัตรูเป็นฝ่ายที่ไม่ได้เตรียมความพร้อม เข้าจู่โจมในยามที่ศัตรูไม่ได้คาดคิด ตำราพิชัยสงครามกล่าวไว้ว่า "เมื่อเห็นจุดอ่อนเปราะของศัตรู เราต้องใช้กลยุทธ์พิสดารโจมตี" ตัวอย่างการนำเอากลยุทธ์ล้อมเวยช่วยจ้าวไปใช้ได้แก่จูกัดเหลียงที่หลอกให้โจโฉนำทัพไปรบกับซุนกวน และบุกเข้ายึดฮันต๋งจากโจโฉได้สำเร็จ
ตัวอย่างกลยุทธ์.
เมื่อคราวที่โจโฉยกทัพไปตีฮันต๋งได้สำเร็จ กิตติศัพท์ความเก่งกาจสามารถของโจโฉก็เลื่องลือกระฉ่อนมาถึงเสฉวน ในขณะนั้นเล่าปี่พึ่งจะเข้ายึดครองเสฉวนได้ไม่นาน ราษฏรภายใต้การปกครองพากันหวาดกลัวโจโฉ เกรงจะต้องเสียเสฉวนให้แก่โจโฉสืบต่อไป บ้านเมืองยังไม่ปกติและมีความเข้มแข็ง เล่าปี่จึงปรึกษากับจูกัดเหลียงเพื่อหาทางแก้ไขความหวาดกลัวของราษฏร จูกัดเหลียงจึงวางกลอุบายไม่ให้โจโฉยกทัพมาตีเสฉวนและอธิบายให้เล่าปี่เข้าใจว่า "โจโฉนั้นยังกริ่งเกรงซุนกวนอยู่ จึงให้แฮหัวตุ้นกับเตียวเลี้ยวอยู่รักษาหับป๋า เมื่อโจโฉยกมาตีฮันต๋งก็เอาแฮหัวตุ้นมาด้วย ขอให้แต่งผู้มีสติปัญญาไปว่ากล่าวแก่ซุนกวนว่า ท่านจะให้กังแฮ เตียงสา ฮุยเอี๋ยง แล้วยุยงให้ซุนกวนยกมาตีหับป๋า โจโฉรู้ก็จะเป็นกังวลเลิกทัพกลับไป"
เล่าปี่จึงมอบหมายให้อีเจี้ยไปเป็นทูตชี้แจงข้อเสนอต่อซุนกวน ซึ่งซุนกวนเห็นดีงามด้วยกับข้อเสนอของเล่าปี่ จึงนำทัพยกไปตีหับป๋า โจโฉเมื่อทราบเรื่องการบุกหับป๋าก็ตกใจรีบเลิกทัพจากฮันต๋งกลับไปเตรียมรับมือซุนกวนแทน เลิกล้มแผนการที่จะไปตีเสฉวนของเล่าปี่ ทัพของโจโฉและซุนกวนทำศึกสงครามอยู่นานก็ไม่สามารถเอาชนะกันได้ จนกระทั่งยอมเลิกทัพกันไปเอง เล่าปี่จึงมีโอกาสสะสมกำลังทหารของตนเองและยกทัพไปตีฮันต๋งในเวลาต่อมา กลยุทธ์ล้อมเวยช่วยจ้าวหรือเหวยเวยจิ้วจ้าวของจูกัดเหลียง ก็ประสบความสำเร็จในปกป้องเสฉวนของเล่าปี่และสามารถนำทัพไปตีฮันต๋งได้อย่างงดงาม
กลยุทธ์รอซ้ำยามเปลี้ย

กลยุทธ์รอซ้ำยามเปลี้ย หรือ อี่อี้ไต้เหลา  เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูยังคงมีความเข้มแข็ง กำลังไพร่พลทหารยังคงแข็งแกร่งยากจะต่อสู้ ก็ไม่ควรจะเข้าปะทะโดยตรงด้วยแรงและพละกำลังที่มีอยู่ แต่ยามใดที่ศัตรูเกิดความอ่อนแอในกองทัพต้องรีบฉกฉวยโอกาสนำกำลังบุกเข้าโจมตีโดยเร็ว เพื่อเป็นการข่มขวัญและป้องกันไม่ให้ศัตรูหวนกลับมาแข็งแกร่งดั้งเดิม กลยุทธ์รอซ้ำยามเปลี้ยเป็นการใช้ความสงบสยบความเคลื่อนไหว ให้ระยะเวลาเป็นการบั่นทอนกำลังและจิตใจของศัตรู ฉวยโอกาสพลิกสถานการณ์จากเดิมที่กลายเป็นรองหรือเสียเปรียบให้กลายเป็นฝ่ายได้เปรียบเพื่อให้ได้มาซึ่งชัยชนะ
ในสามก๊กยามเกิดศึกสงคราม กองทัพทุกกองทัพต่างใช้กลยุทธ์รอซ้ำยามเปลี้ย เพื่อหาโอกาสเหมาะในการบุกเข้าโจมตีศัตรูยามเพลี่ยงพล้ำอยู่ตลอดเวลา ในการทำศึกสงคราม แก่นหลักสำคัญของคำว่า "สถานการณ์" หมายถึงการรู้จักใช้จังหวะหรือสถานการณ์ที่ได้เปรียบให้เป็นประโยชน์ เมื่อเกิดเหตุการณ์ที่ศัตรูอาจพ่ายแพ้ในการศึก ต้องรีบฉกฉวยโอกาสนำกำลังเข้ากระหน่ำโจมตีกองทัพของศัตรูให้พินาศย่อบยับ สถานการณ์ที่เป็นฝ่ายพลิกผันได้เปรียบ ความสามารถในการจับจังหวะรู้สถานการณ์จึงเป็นสิ่งสำคัญในการทำศึกสงคราม ตำราพิชัยสงครามกล่าวไว้ว่า "จงอาศัยสถานการณ์เข้าทำลายศัตรู" ตัวอย่างการนำเอากลยุทธ์รอซ้ำยามเปลี้ยไปใช้ได้แก่ลกซุนที่แนะนำซุนกวนให้พระเจ้าเล่าเสี้ยนยกทัพไปตีลกเอี๋ยง
ตัวอย่างกลยุทธ์.
เมื่อคราวที่โจฮิวพ่ายแพ้ศึกสงครามแก่ลกซุน ถูกตีทัพแตกกระจายต้องถอยร่นและหลบหนีเอาตัวรอด สูญเสียกำลังทหารและไพร่พลเป็นจำนวนมาก เสบียงอาหารและอาวุธขาดแคลน ทหารขาดขวัญและกำลังใจในการทำศึกสงคราม ลกซุนจึงแนะนำให้ซุนกวนแต่งหนังสือให้ม้าใช้นำไปให้แก่พระเจ้าเล่าเสี้ยน ให้รีบนำกำลังทหารยกทัพไปตีลกเอี๋ยงในขณะที่กำลังทหารของวุยก๊กกำลังอ่อนแรง ข่าวการยกทัพไปตีลกเอี๋ยงล่วงรู้ถึงจูกัดเหลียงซึ่งรอคอยจังหวะอยู่ ทันทีที่ทราบข่าวจากพระเจ้าเล่าเสี้ยนจึงรีบนำกำลังทหารยกทัพไปทางตันฉองทันที
แต่การจะเข้าถึงตันฉองจะต้องผ่านด่านที่เฮ็กเจียวเฝ้าอยู่ จูกัดเหลียงนำทัพทหารไปเป็นจำนวนมากเพื่อหวังตีหักด่านตันฉอง แต่เฮ็กเจียวมีฝีมือในเชิงยุทธ์และเชี่ยวชาญในการรบ จึงสามารถจัดทัพตั้งรับทัพของจูกัดเหลียงไว้ได้ด้วยกำลังทหารภายใต้การปกครองไม่ถึงพันนาย ซึ่งทัพทหารที่จูกัดเหลียงนำมานั้นมีจำนวนมากกว่านับร้อยเท่า เฮ็กเจียวสามารถรักษาด่านตันฉองไว้ได้นานถึงยี่สิบวันจนทัพหนุนจากเมืองหลวงมาช่วย จูกัดเหลียงที่พยายามตีหักด่านตันฉองเริ่มขาดแคลนเสบียงอาหาร ประกอบกับเฮ็กเจียวรักษาด่านได้อย่างแข็งแรง จึงไม่สามารถหักตีด่านได้สำเร็จและยอมถอยทัพกลับจ๊กก๊ก กลยุทธ์รอซ้ำยามเปลี้ยหรืออี่อี้ไต้เหลาของลกซุนที่ไม่ต้องใช้กำลังทหารและไพร่พลของตนเองในการทำศึก ก็ประสบความสำเร็จในการรักษากำลังทหารและไพร่พลของตนเองไว้ได้อย่างงดงาม
กลยุทธ์ตีชิงตามไฟ

กลยุทธ์ตีชิงตามไฟ หรือ เชิ่นหว่อต่าเจี๋ย  เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูยังอยู่ในสถานการณ์ที่อ่อนแอและย่ำแย่ ควรรีบฉกฉวยโอกาสนำทัพเข้าโจมตีเพื่อให้ได้มาซึ่งชัยชนะ หรือมอบหมายให้แม่ทัพหรือทหารที่มีความเข้มแข็งนำทัพเข้าโจมตี ซึ่งเป็นการฉกฉวยเอาผลประโยชน์จากเหตุการณ์หรือสถานการณ์ที่ทวีความรุนแรงและยุ่งเหยิง นำความดีความชอบมาเป็นของตน ตัวอย่างการนำเอากลยุทธ์ตีชิงตามไฟไปใช้ได้แก่ตั๋งโต๊ะที่ฉกฉวยโอกาสยึดเอาเมืองหลวงและราชสำนักของพระเจ้าหองจูเปียนมาเป็นของตน และแต่งตั้งตนเองเป็นมหาอุปราชและเป็นบิดาบุญธรรมของพระเจ้าเหี้ยนเต้
ตัวอย่างกลยุทธ์.
เมื่อพระเจ้าฮั่นเลนเต้สวรรคต เกิดการแย่งชิงราชสมบัติและการสืบทอดรัชทายาทระหว่างหองจูเหียบและหองจูเปียน โฮจิ๋นซึ่งเป็นพระเชษฐาของพระนางโฮเฮา พระมารดาของหองจูเปียน ได้คิดแต่งตั้งหองจูเปียนขึ้นเป็นองค์รัชทายาทสืบทอดราชสมบัติต่อจากพระเจ้าฮั่นเลนเต้ แต่เกิดการกบฏจากเหล่าสิบขันทีที่คิดจะแต่งตั้งหองจูเหียบขึ้นเป็นองค์รัชทายาทแทนและวางแผนลอบฆ่าโฮจิ๋น ราชสำนักเกิดความวุ่นวายจากเหล่าขันที บ้านเมืองโกลาหลระส่ำระสาย แผนการลอบฆ่าโฮจิ๋นเกิดการรั่วไหล โฮจิ๋นจึงนำกำลังทหารบุกเข้าวังหลวงเพื่อกำจัดเหล่าขันที
เหล่าขันทีทั้งสิบพากันหลบหนีไปพึ่งพระนางโฮเฮาให้ไว้ชีวิต ทำให้โฮจิ๋นไม่สามารถกำจัดขันทีได้สำเร็จและกลายเป็นเสี้ยนหนามอยู่ตลอดเวลา จึงวางแผนลอบส่งสาส์นไปยังหัวเมืองต่าง ๆ ให้นำทัพมากำจัดขันทีทั้งสิบ ตั๋งโต๊ะซึ่งมีจิตใจหยาบช้าและเต็มไปด้วยความทะเยอทะยาน มองเห็นโอกาสที่จะฉกฉวยแย่งชิงเอาราชสมบัติมาเป็นของตนจึงรีบนำทัพเข้าวังหลวง ขันทีทั้งสิบทราบแผนการของโฮจิ๋นจึงลวงเข้าวังหลวงเพื่อฆ่าทิ้ง อ้วนเสี้ยวและโจโฉซึ่งเป็นนายทหารของโฮจิ๋นพากันโกรธแค้นจึงนำทัพทหารบุกเข้าวังหลวงหวังฆ่าเหล่าขันทีทั้งสิบ เกิดเหตุการณ์วุ่นวายโกลาหลไปทั่ว ขันทีทั้งสิบต่างพากันหลบหนีเพื่อเอาชีวิตรอดโดยอุ้มพระราชบุตรทั้งสองลอบหนีออกจากวังหลวง
ระหว่างทางหลบหนีเข้าป่า เหล่าขันทีพบตั๋งโต๊ะตั้งทัพอยู่จึงเชิญเข้าวังหลวง ตั๋งโต๊ะรีบฉกฉวยโอกาสในขณะที่วังหลวงกำลังอยู่ในสถานการณ์ที่วุ่นวาย นำกำลังทหารเข้ายึดครองอำนาจเป็นของตน สั่งถอดพระเจ้าหองจูเปียนจากตำแหน่งจักรพรรดิและสั่งประหารชีวิต ก่อนจะแต่งตั้งพระเจ้าหองจูเหียบขึ้นเป็นจักรพรรดิแทน และแต่งตั้งตนเองเป็นมหาอุปราชและเป็นบิดาบุญธรรมของพระเจ้าหองจูเหียบ กลยุทธ์ตีชิงตามไฟหรือเชิ่นหว่อต่าเจี๋ยของตั๋งโต๊ะที่ฉกฉวยโอกาสที่ราชสำนักเกิดความวุ่นวายในการแย่งชิงอำนาจ ก็ประสบความสำเร็จในการเข้ายึดครองอำนาจและราชสำนักมาเป็นของตนเองไว้ได้อย่างงดงาม
กลยุทธ์ส่งเสียงบูรพาฝ่าตีประจิม

กลยุทธ์ส่งเสียงบูรพาฝ่าตีประจิม หรือ เซิงตงจี๋ซี  เป็นหนึ่งในกลศึกสามก๊ก กลยุทธ์ที่มีความหมายถึงการโจมตีศัตรู จะต้องเตรียมการและบุกโจมตีในจุดที่ศัตรูต่างคาดไม่ถึง เพื่อเป็นการป้องกันไม่ให้ศัตรูตั้งรับได้ถูก โดยหลอกล่อศัตรูให้เกิดการหลงทิศกับการบุกโจมตีและนำกำลังทหารไปเฝ้าระวังผิดตำแหน่ง เกิดการหละหลวมต่อกำลังทหารและเปิดโอกาสให้สามารถเอาชนะได้โดยง่าย
มรรควิถีแห่งการใช้ยุทธวิธีสำคัญในการทำศึกสงคราม เมื่อตั้งทัพเผชิญหน้าซึ่งกันและกัน ฝ่ายใดมีเสบียงอาหารอุดมสมบูรณ์ก็เท่ากับมีโอกาสชนะแล้วครึ่งหนึ่ง การป้องกันรักษาเส้นทางการลำเลียงอาหารต้องทำอย่างรอบคอบ ระมัดระวัง เพื่อป้องกันศัตรูลอบทำลาย เข้ายึดหรือปล้นชิง ขณะเดียวกันก็ต้องหายุทธวิธีในการตัดเส้นทางลำเลียงอาหารของศัตรู หากศัตรูสูญเสียเสบียงอาหาร ย่อมต้องถอยทัพด้วยความจำเป็น เมื่อถึงยามนั้นควรบุกเข้าโจมตีไม่ให้ศัตรูตั้งรับได้ทัน ตำราพิชัยสงครามกล่าวไว้ว่า "ยามศึกสงครามขาดเสบียงอาหารก็พินาศ" ตัวอย่างการนำเอากลยุทธ์ส่งเสียงบูรพาฝ่าตีประจิมไปใช้ได้แก่จูกัดเหลียงที่หลอกล่อเฮ็กเจียวให้หลงทิศในการนำกำลังทหารเฝ้าระวังการบุกเข้าโจมตีด่านตันฉองของจูกัดเหลียงและทหารจ๊กก๊ก
ตัวอย่างกลยุทธ์.
เมื่อคราวที่จูกัดเหลียงต้องนำทัพกลับจ๊กก๊กหลังจากขาดแคลนเสบียงอาหารและอาวุธในการหักตีด่านตันฉอง โดยไม่สามารถเอาชนะกำลังทหารของเฮ็กเจียวได้ ต่อมาภายหลังจูกัดเหลียงทราบข่าวการป่วยของเฮ็กเจียวจึงนำทัพกลับไปตีด่านตันฉองอีกครั้ง และแต่งตั้งอุยเอี๋ยนและเกียงอุยเป็นแม่ทัพคุมทหารจำนวนห้าพันนาย นำทัพไปตีด่านตันฉองภายในเวลาสามวัน ในขณะเดียวกันก็มอบหมายให้กวนหินและเตียวเปาลอบนำกำลังทหารตัดทางลัดไปยังด่านตันฉอง และให้ทหารลักลอบปลอมตัวเล็ดลอดเข้าไปภายในกำแพงเมืองและจุดเพลิงขึ้น จูกัดเหลียงจึงสามารถนำกำลังทหารเข้าตีด่านตันฉองได้สำเร็จ กำลังทหารที่ตั้งด่านรักษาด่านตันฉองไม่ทันรู้ตัวก็แตกพ่าย เฮ็กเจียวที่ป่วยจนลุกไม่ขึ้นพยายามสั่งการให้ทหารรักษาด่านจนสุดกำลังและขาดใจตายในเวลาต่อมา
เมื่ออุยเอี๋ยนและเกียงอุยนำทัพทหารมาถึงด่านตันฉอง ก็แปลกใจที่ด่านตันฉองถูกควบคุมโดยจูกัดเหลียงทั้งที่ยังไม่ได้ทำศึก จูกัดเหลียงจึงเฉลยกลยุทธ์ในการตีด่านตันฉองให้อุยเอี๋ยนและเกียงอุยเข้าใจว่า "เราแจ้งว่าเฮ็กเจียวป่วยหนักอยู่ จึงเกณฑ์ให้ท่านทั้งสองรีบมา หวังจะให้กิตติศัพท์เลื่องลือให้เฮ็กเจียวระวังท่านอยู่ เราจึงยกทหารลัดมาทางน้อย ปลอมเข้าจุดเพลิงเผาค่ายขึ้น ก็โจมตีเอาได้ง่าย" กลยุทธ์ส่งเสียงบูรพาฝ่าตีประจิมหรือเซิงตงจีซีของจูกัดเหลียง ก็สามารถหักตีด่านตันฉองของเฮ็กเจียว ก็ประสบความสำเร็จในการหักตีด่านตันฉองมาเป็นเมืองขึ้นของตนไว้ได้อย่างงดงาม
กลยุทธ์มีในไม่มี

กลยุทธ์มีในไม่มี หรือ อู๋จงเซิงโหย่ว  เป็นหนึ่งในกลศึกสามก๊ก กลยุทธ์ที่มีความหมายถึงการใช้ภาพลวงในการหลอกล่อศัตรูเพียงครั้งคราวให้หลงเชื่อ แปรเปลี่ยนจากลวงเป็นจริงจากจริงเป็นลวง ทำให้ศัตรูเกิดความเข้าใจผิดคิดว่าการ "ลวง" ก็คือการ "หลอกหลวง" ที่ว่า "มืด" ก็กลายเป็น "เท็จ"
แสงสว่างจากมืดน้อยย่อมทวีความมืดไปจนถึงมืดมาก จากมืดมากย่อมแปรเปลี่ยนกลับกลายเป็นสว่าง การใช้ภาพลวงเพื่อเสแสร้งปกปิดภาพจริง การผันผวนคำเท็จจากลวงให้กลายเป็นความจริง ในจริงมีเท็จ ในเท็จมีจริง ทำให้ในการทำศึกสงครามย่อมมีกลลวงข้อเท็จจริงสลับเป็นฟันปลากันอยู่เสมอ ตัวอย่างการทำเอากลยุทธ์มีในไม่มีไปใช้ได้แก่โจโฉที่วางแผนหลอกลิโป้ให้หลงเชื่อว่าตนเองตายและซุ่มกำลังทหารบุกโจมตีกระหนาบจนลิโป้พ่ายแพ้ยับเยิน
ตัวอย่างกลยุทธ์.
เมื่อคราวที่ลิโป้และตันก๋งนำกำลังทหารบุกเข้ายึดกุนจิ๋วและปักเอี้ยงได้สำเร็จ ตีกระหน่ำกองทัพของโจโฉแตกถอยร่นไม่เป็นกระบวน สูญเสียกำลังทหารจำนวนมาก โจโฉอาศัยช่วงจังหวะชุลมุนในการถูกโจมตีควบม้าฝ่าเปลวเพลิงหลบหนีไปได้ เมื่อกลับถึงฮูโต๋โจโฉจึงวางกลอุบายหลอกลิโป้ด้วยการแสร้งทำเป็นตาย เพื่อล่อให้ลิโป้หลงเชื่อและนำทัพมาตีวุยก๊กที่กำลังอ่อนแอและหวังตีกระหน่ำให้แตกพ่าย โจโฉสั่งการให้กำลังทหารและไพร่พลที่หลงเหลือจากศึกส่วนหนึ่งให้แต่งกายนุ่งขาวห่มขาวด้วยผ้าดิบเพื่อเป็นการไว้ทุกข์ และร้องห่มร้องไห้ฟูมฟายเสียใจที่โจโฉตาย และให้กำลังทหารอีกส่วนหนึ่งไปซุ่มตั้งล้อมค่ายเพื่อรอคอยลิโป้
ลิโป้เมื่อทราบข่าวการตายของโจโฉจากการถูกโจมตีที่กุนจิ๋วและปักเอี้ยงก็หลงเชื่อ จึงฉวยโอกาสที่กำลังทหารของโจโฉกำลังเศร้าโศกเสียใจและไว้ทุกข์ให้แก่โจโฉ นำทัพไปเพื่อหวังตีทัพวุยก๊กและทำลายทัพของโจโฉให้ราบคาบ ฝีมือการรบของลิโป้นั้นถือว่าเก่งกาจที่สุดในแผ่นดิน แต่กลับไร้ซึ่งสติปัญญาในการไตร่ตรองใคร่ครวญข่าวการตายของโจโฉให้ละเอียดถี่ถ้วน จึงต้องกลอุบายของโจโฉที่แอบซุ่มกำลังทหารตั้งล้อมค่ายรอคอยอยู่ เมื่อลิโป้นำทัพบุกเข้าวุยก๊ก เหล่าทหารของโจโฉก็ตีโอบกระหนาบทัพของลิโป้จนแตกพ่ายแพ้ย่อยยับ อู๋จงเซิงโหย่วหรือกลยุทธ์มีในไม่มีของโจโฉ ก็ประสบความสำเร็จในการหลอกล่อให้ลิโป้หลงเชื่อว่าตนตายและสามารถตีทัพลิโป้จนแตกพ่าย ทำให้ได้รับชัยชนะในการรักษาวุยก๊กไว้ได้อย่างงดงาม
กลยุทธ์ยืมดาบฆ่าคน

กลยุทธ์ยืมดาบฆ่าคน หรือ เจี้ยเตาซาเหริน  เป็นหนึ่งในกลศึกสามก๊ก กลยุทธ์ที่มีความหมายถึงการกำจัดศัตรูที่มีความเข้มแข็ง ไม่จำเป็นที่จะต้องลงมือเอง พึงยืมกำลังและไพร่พลทหารของผู้อื่นเป็นฝ่ายกำจัดศัตรู เพื่อเป็นการรักษากำลังและไพร่พลทหารของตนเองไว้สำหรับการศึกอื่น ตัวอย่างการนำเอากลยุทธ์ยืมดาบฆ่าคนไปใช้ได้แก่จิวยี่ที่หลอกให้โจโฉฆ่าซัวมอและเตียวอุ๋นสองแม่ทัพเรือของตนเองในคราวศึกเซ็กเพ็กระหว่างเล่าปี่และซุนกวน
ตัวอย่างกลยุทธ์.
เมื่อคราวที่โจโฉยกทัพไปตีเกงจิ๋วได้จากเล่าจ๋อง ก็นำกำลังทหารหมายโจมตีกังตั๋งของซุนกวนเป็นลำดับต่อไป โจโฉมีทหารในกองทัพเป็นจำนวนมาก ซึ่งส่วนใหญ่เป็นชาวเหนือ ชำนาญการรบทางบกไม่ชำนาญการรบทางน้ำ โจโฉมีความจำเป็นที่จะต้องอาศัยซัวมอและเตียวอุ๋น นายทหารชาวเกงจิ๋วเป็นแม่ทัพช่วยในการทำศึกทางน้ำ และเป็นผู้ควบคุมฝึกสอนทหารโจโฉให้ชำนาญการเดินทัพทางเรือ จิวยี่ทราบข่าวการเตรียมทัพเรือของโจโฉจึงลอบมาสังเกตการณ์ยังค่ายทหาร และเมื่อเห็นการฝึกทหารของซัวมอและเตียวอุ๋น จิวยี่เห็นจะปล่อยคนทั้งสองไว้แก่โจโฉต่อไปเกรงจะเกิดภัยแก่ตัวในศึกครั้งนี้ จึงหาทางวางแผนกำจัดเสียให้สิ้นซาก
โจโฉส่งเจียวก้านให้มาเกลี้ยกล่อมจิวยี่หมายทำราชการด้วย จิวยี่จึงวางกลอุบายซ้อนแผนกลหลอกใช้เจียวก้านในการกำจัดซัวมอและเตียวอุ๋น โดยพาเจียวก้านกลับบ้านและให้กินโต๊ะก่อนแสร้งทำเป็นเมามายไม่ได้สติ จิวยี่พาเจียวก้านไปนอนยังเตียงเดียวกันในห้อง เจียวก้านลอบเห็นจดหมายลับที่จิวยี่เขียนและวางไว้จึงหยิบออกอ่านโดยมีเนื้อความในจดหมายว่า "ซัวมอและเตียวอุ๋นเอาใจออกห่าง และจะตัดศีรษะโจโฉมาให้" เมื่อเจียวก้านอ่านจดหมายลับของจิวยี่จบก็ดีใจ รีบนำจดหมายนั้นมามอบให้แก่โจโฉหวังความดีความชอบแก่ตน
โจโฉไม่เท่าทันแผนกลอุบายของจิวยี่ เมื่อได้อ่านจดหมายลับจากเจียวก้านก็โกรธแค้นจึงสั่งประหารซัวมอและเตียวอุ๋นทันที แต่ภายหลังได้แลเห็นศีรษะของแม่ทัพเรือทั้งสอง โจโฉก็รู้ว่าตนเองนั้นต้องกลอุบายของจิวยี่ที่สั่งฆ่าคนของตนที่เป็นแม่ทัพและชำนาญในการเดินเรือ เมื่อโจโฉไม่มีซัวมอและเตียวอุ๋นในการทำศึกทางเรือ ก็ถูกจูกัดเหลียงและจิวยี่เผากองทัพเรือจนพ่ายแพ้ยับเยินในเวลาต่อมา เจี้ยเตาซาเหรินหรือกลยุทธ์ยืมดาบฆ่าคนของจิวยี่ ก็ประสบความสำเร็จในตัดกำลังสำคัญในการนำทัพเรือของโจโฉ ทำให้ได้รับชัยชนะได้อย่างงดงาม
กลยุทธ์ลอบตีเฉินชาง

กลยุทธ์ลอบตีเฉินชาง หรือ อั้นตู้เฉินชาง  เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ฝ่ายศัตรูตัดสินใจที่จะรักษาพื้นที่เขตแดนของตนไว้ และแสร้งทำเป็นนำกำลังทหารบุกเข้าโจมตีทางด้านหน้า แต่ลอบนำกำลังทหารบุกเข้าโจมตีในพื้นที่เขตแดนที่ฝ่ายศัตรูไม่ทันคาดคิดและสนใจวางแนวกำลังป้องกัน
ในการศึกสงครามการใช้กลวิธีการวกวนลอบเข้าโจมตีย่อมเป็นฝ่ายได้เปรียบ สามารถบุกเข้าโจมตีฝ่ายศัตรูได้โดยที่ไม่ทันระวังตัวและเอาชนะได้โดยง่าย ตัวอย่างการนำเอากลยุทธ์ลอบตีเฉินชางไปใช้ได้แก่ตันฮกที่ให้กวนอูคุมทหารลอบเข้าบุกยึดห้วนเสีย ทำให้โจหยินที่พ่ายแพ้ต้องหนีกลับฮูโต๋
ตัวอย่างกลยุทธ์.
เมื่อคราวที่เล่าปี่ย้ายมาอยู่ซินเอี๋ย โจหยินนำกำลังทหารสามหมื่นนายยกทัพมาที่ห้วนเสีย ลิชองและลิกองรับอาสานำกำลังทหารยกทัพมาตีเล่าปี่ที่ซินเอี๋ยแต่ถูกตีพ่ายแตกกระจายกลับไป โจหยินเห็นลิกองและลิชองพ่ายแพ้เล่าปี่ก็โกรธแค้น คิดนำกำลังทหารยกทัพมาหวังตีเล่าปี่และยึดซินเอี๋ยเป็นของตน แต่ลิเตียนคัดค้านโจหยินและขออยู่รักษาห้วนเสียโดยไม่ขอติดตามไปซินเอี๋ยด้วย โจหยินไม่เชื่อคำคัดค้านและเชื่อว่าลิเตียนเอาใจออกห่างจากตน ไม่จงรักภักดีเช่นเดิม ลิเตียนจึงต้องจำยอมติดตามไปซินเอี๋ยด้วยความจำใจ
โจหยินนำกำลังทหารสองหมื่นสี่พันนายจากห้วนเสียไปซินเอี๋ย ตันฮกซึ่งเป็นที่ปรึกษาของเล่าปี่คาดการณ์ล่วงหน้าว่าโจหยินจะต้องนำทัพกลับมาแก้แค้น และนำกำลังทหารมาจากห้วนเสียทั้งหมด จึงคิดกลอุบายตลบหลังโจหยินโดยให้กวนอูคุมทหารจำนวนพันนาย ลอบไปตีห้วนเสียและยึดครองไว้ โจหยินเมื่อยกทัพมาถึงซินเอี๋ยก็ต้องกลอุบายของตันฮกจนแตกพ่ายต้องนำทัพกลับห้วนเสีย แต่เมื่อกลับถึงห้วนเสียปรากฏว่ากวนอูได้เข้ายึดครองเมืองไว้เป็นของตนแล้ว ทำให้โจหยินต้องนำกำลังทหารที่หลงเหลือหลบหนีกลับไปฮูโต๋ กลยุทธ์ลอบตีเฉินชางหรืออั้นตู้เฉินชางของตันฮก ก็ประสบความสำเร็จในการหลอกให้โจหยินทิ้งห้วนเสียและสามารถยึดครองไว้เป็นของตนได้อย่างงดงาม
บอดี้การ์ดหน้าเหลี่ยม

บอดี้การ์ดหน้าเหลี่ยม เป็นภาพยนตร์แนวแอ็คชั่น - อาชญากรรม เป็นภาพยนตร์เรื่องแรกของเพ็ชรทาย วงษ์คำเหลา (หม่ำ จ๊กมก) ที่ได้กำกับภาพยนตร์เรื่องนี้โดยออกฉายทางโรงภาพยนตร์เมื่อวันที่ 21 มกราคม พ.ศ. 2547
เรื่องย่อ.
เนื้อเรื่องเล่าถึง "วงศ์คม" (หม่ำ จ๊กมก) บอดี้การ์ดจากภาคอีสานผู้ต้องปกป้อง "ท่านโชติ เพชรพันธการ" (สุรชัย จันทิมาธร) อภิมหาเศรษฐีผู้ร่ำรวย และ "ชายชล เพชรพันธการ" (พิพัฒน์ อภิรักษ์ธนากร) บุตรชายของท่านโชติจากแผนการอันชั่วร้ายของ "ช่วง เพชรพันธการ" (สุเทพ ประยูรพิทักษ์) น้องชายแท้ๆของท่านโชติและทรงพล (วัชระ ปานเอี่ยม) ลูกน้องคนสนิทของช่วงแต่ในระหว่างงานเลี้ยง ท่านโชติกลับถูกลอบสังหารวงศ์คมจึงต้องปกป้องชายชลโดยได้ "ป๊อก" (ภุมวารี ยอดกมล) สาวอาสาสมัครมูลนิธิร่วมกตัญญู,แม่แจ่มจันทร์ (อาภาพร นครสวรรค์) แม่ของป๊อกเป็นผู้ช่วยโดย "คุณหญิงรัตนา เพชรพันธการ" (อรัญญา นามวงศ์) ภรรยาของท่านโชติให้การสนับสนุน
เซลีนดียงอ็องกงแซร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เซลีนดียงอ็องกงแซร์ ("เซลีน ดิออน ร้องเพลงสด") คืออัลบั้มภาษาฝรั่งเศสบันทึกการแสดงสดของเซลีน ดิออน นักร้องชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 2 ธันวาคม พ.ศ. 2528 นับเป็นอัลบั้มภาษาฝรั่งเศสลำดับที่ 11 ของเธอ และเป็นอัลบั้มบันทึกการแสดงสดอัลบั้มแรก
ข้อมูลอัลบั้ม.
อัลบั้มนี้บันทึกเสียงที่ Place des Arts ในมอนทรีออล เมื่อวันที่ 31 พฤษภาคม พ.ศ. 2528 เซลีนแสดงคอนเสิร์ตทั้งสิ้น 36 ครั้งในเกแบ็กระหว่างการจัดคอนเสิร์ตทัวร์เซปูตัวตูร์เน นอกจากนี้เซลีนยังร้องเพลงภาษาอังกฤษ 3 เพลงอันได้แก่ เพลงของ Joe Cocker และ Jennifer Warnesในเพลง "Up Where We Belong", Judy Garland ในเพลง "Over the Rainbow" และ Irene Cara ในเพลง "What a Feeling" 
รายการโทรทัศน์พิเศษในแคนาดาได้เผยแพร่เพลงในอัลบั้ม อาทิ "Avec toi," "Amoureuse," "C'est pour toi," และ "Mamy Blue."
ไม่มีซิงเกิลเพื่อการโปรโมตอัลบั้มแต่อย่างใด แม้แต่เพลง "Carmen "L'amour est enfant de bohême"" ซึ่งได้เข้าในงานประการศรางวัล Félix Leclerc และ Michel Legrand
ในระหว่างคอนเสิร์ตทัวร์ฟอลลิงอินทูยู ในช่วงพ.ศ. 2539 - 2540 เซลีนร้องเพลง "What a Feeling" ซึ่งเธอเคยร้องเมื่อครั้งเยาว์วัย เธอมีความรู้ด้านภาษาอังกฤษในเวลานั้นไม่มากนัก ซึ่งสามารถพบคำพูดของเธอในเรื่องนี้ได้ใน "วิดีโอคอนเสิร์ตไลฟ์อินเมมฟิส" 
ในปี พ.ศ. 2546 เซลีนบันทึกเสียงเพลง "Quand on s'aime" คู่กับ René Simard ซึ่งบรรจุในอัลบั้มของ René Simard "Hier...encore"
ด่างทับทิม

ด่างทับทิม มีชื่อทางเคมีว่า โพแทสเซียมเปอร์แมงกาเนต (KMnO4) มีลักษณะเป็นผลึกสีม่วง ใช้ในการแช่ผักหรือผลไม้เพื่อชะล้างสารเคมี เป็นสารประกอบประเภทเกลือ มีฤทธิ์เป็นเบสอ่อนๆ
ภาษาตำปวน

ภาษาตำปวน (Tampuan) หรือภาษาปรูน เป็นภาษาของชนพื้นเมืองชาวตำปวนในบริเวณภูเขาของจังหวัดรัตนคีรี ประเทศกัมพูชา จากสำมะโน ค.ศ. 2008 มีผู้พูดภาษานี้ 31,000 คน ซึ่งเทียบเท่า 21% ของประชากรจังหวัด มีความใกล้ชิดกับภาษาบัฮนัรและภาษาอะลัก ทั้งสามภาษามาจากกลุ่มภาษาบัฮนัรในตระกูลภาษามอญ-เขมรตามการจัดแบบดั้งเดิม ส่วนการจัดแบบล่าสุดของ Sidwell จัดให้ภาษาตำปวนอยู่ในระดับเดียวกันกับภาษาบัฮนัรกับกลุ่มภาษาบัฮนัรใต้ในกลุ่มภาษาบัฮนัรกลาง ภาษาตำปวนไม่มีอักษรเป็นของตนเอง โดยทาง EMU International เริ่มการวิจัยทางภาษาศาสตร์ใน ค.ศ. 1995 และประดิษฐ์อักษรจากอักษรเขมร อักษรเหล่านี้ได้รับการขัดเกลาเพิ่มเติมโดยนักภาษาศาสตร์จาก International Cooperation for Cambodia (ICC) และกระทรวงศึกษาธิการ เยาวน และกีฬา (Ministry of Education, Youth, and Sport; MOEYS) อักษรเขมรดัดแปลงได้รับการรับรองจาก MOEYS ใน ค.ศ. 2003 เพื่อการใช้งานสำหรับโปรแกรมการศึกษาสองภาษาสำหรับชาวตำปวนที่ดำเนินการโดย ICC, ยูเนสโก และ CARE
เรกี พาลาบรีกา

เรกี พาลาบรีกา (Regie Palabrica) นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2517 สถิติการชก 28 ครั้ง ชนะ 16 (น็อค 5) เสมอ 1 แพ้ 11 
ประวัติ.
พาราบรีกาขึ้นชกมวยสากลครั้งแรกเมื่อ 8 มกราคม พ.ศ. 2538 ชนะน็อค ดาร์วิน กันตน ยก 2 จากนั้น ขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท WBU เมื่อ 31 กรกฎาคม พ.ศ. 2539 แพ้น็อค หนึ่งเดียว ศักดิ์จารุพร ยก 7 จากนั้นมาชกแพ้คะแนน ยอดดอย สิงห์วังชา พาลาบรีกายังขึ้นชกมวยอย่างต่อเนื่องมาตลอด รวมทั้งเคยไปชกที่เกาหลีใต้และแอฟริกาใต้ด้วย พาลาบรีกาได้ชิงแชมป์อีกครั้งเมื่อ 12 มิถุนายน พ.ศ. 2541 โดยขึ้นชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ จากนั้น ไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 27 สิงหาคม พ.ศ. 2541 แพ้น็อค ชอย โยซัม ยก 2 จากนั้นก็แขวนนวมไป
กลยุทธ์ดูไฟชายฝั่ง

กลยุทธ์ดูไฟชายฝั่ง หรือ เก๋ออั้นกวนหว่อ  เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ศัตรูเกิดการแตกแยก วุ่นวายและปั่นป่วนอย่างหนักภายในกองทัพ พึงรอจังหวะให้เกิดการเปลี่ยนแปลงอย่างสงบ จับตาดูความเคลื่อนไหวของศัตรูทุกฝีก้าว ถ้าศัตรูเกิดความระแวงและใช้กำลังเข้าห้ำหั่นกันเอง เกิดการเข่นฆ่าแย่งชิงความเป็นใหญ่ แนวโน้มความพินาศและวอดวายก็จะเกิดขึ้นภายในกองทัพ ในช่วงระยะเวลานี้มีความจำเป็นอย่างยิ่งที่จะต้องปฏิบัติตนให้สอดคล้องกับการเปลี่ยนแปลงของฝ่ายศัตรู เตรียมความพร้อมในกองทัพไว้ล่วงหน้า ช่วงชิงชัยชนะมาเป็นของตนโดยใช้การเปลี่ยนแปลงโดยฉับพลันของศัตรูให้เป็นประโยชน์
มรรควิถีในการปิดล้อมโจมตีศัตรู เมื่อบุกเข้าล้อมทั้งสี่ด้านจงเปิดช่องทางไว้มุมหนึ่งไว้สำหรับเป็นทางหนีเอาชีวิตรอด เพื่อทำให้ศัตรูเกรงกลัวไม่กล้าต่อสู้ อาศัยจังหวะบุกเข้าโจมตียึดเอาเมืองแลทำลายกองทัพศัตรูได้โดยง่าย ตำราพิชัยสงครามซุนวูกล่าวไว้ว่า "เมื่อล้อมกองทัพศัตรูไว้ ต้องเปิดช่องไว้บ้าง" ตัวอย่างการนำเอากลยุทธ์ดูไฟชายฝั่งไปใช้ได้แก่กุยแกที่ให้คำแนะนำแก่โจโฉนำกำลังทหารไปตีกิจิ๋วในขณะที่อ้วนซงขึ้นครองกิจิ๋วแทนอ้วนเสี้ยว
ตัวอย่างกลยุทธ์.
เมื่อคราวที่อ้วนเสี้ยวถึงแก่ความตาย อ้วนซงผู้เป็นน้องได้ขึ้นครองกิจิ๋วแทน ทำให้อ้วนถำบุตรชายคนโตของอ้วนเสี้ยวไม่พอใจและคิดแย่งชิงอำนาจจากอ้วนซง อ้วนถำ อ้วนฮีและโกกันที่ต่างไม่พอใจอ้วนซงที่ได้ครองกิจิ๋วต่อจากอ้วนเสี้ยว ต่างคิดจะแย่งชิงอำนาจมาเป็นของตน เกิดความวุ่นวายปั่นปวนในกิจิ๋ว โจโฉทราบข่าวการผลัดเปลี่ยนเจ้าเมืองกิจิ๋วจึงนำกำลังทหารมาเพื่อปราบและยึดกิจิ๋วเป็นของตน อ้วนถำ อ้วนซ้ง อ้วนฮีและโกกันที่แย่งชิงอำนาจซึ่งกันและกันเห็นภัยจวนตัวจึงหันหน้าเข้าหากันและช่วยกันจัดทัพเตรียมรับมือโจโฉ
โจโฉนำกำลังทหารเตรียมบุกเข้ายึดกิจิ๋ว โดยแบ่งกองกำลังทหารออกเป็นสี่ค่ายและบุกเข้ายึดกิจิ๋วพร้อมกัน ทำให้อ้วนถำ อ้วนซ้ง อ้วนฮีและโกกันสู้ไม่ได้ ถูกตีแตกถอยร่นเข้าเมืองไป โจโฉเห็นทัพของอ้วนถำแตกพ่ายก็คิดตามติดจะตีซ้ำให้สิ้นซาก แต่กุยแกที่ปรึกษาของโจโฉห้ามปรามและแย้งว่า "หากยกตามไปตี บุตรอ้วนเสี้ยวทั้งสามจะสมัครสามัคคีกัน ควรที่จะกลับเมืองรอดูให้บุตรทั้งสามแก่งแย่งชิงเมืองกันเอง จึงจะรบได้โดยง่าย" ซึ่งเมื่อโจโฉคิดตามคำแนะนำของกุยแกก็เห็นด้วย จึงนำทัพกลับวุยก๊ก
ภายหลังเหตุการณ์ในกิจิ๋วเป็นดั่งที่กุยแกคาดการณ์ไว้ อ้วนถำและอ้วนซงเกิดการแย่งชิงอำนาจและทำสงครามกันเอง อ้วนถำสู้อ้วนซงไม่ได้ก็หลบหนีไปสวามิภักดิ์ต่อโจโฉ โจโฉเห็นทีจะตีได้กิจิ๋วจึงนำกำลังทหารยกทัพขึ้นเหนือไปล้อมค่ายของอ้วนซงและตีค่ายแตก ยึดได้กิจิ๋วมาเป็นของตนได้โดยง่าย อ้วนถำที่แปรพักตร์ไปอยู่กับโจโฉถูกโจหองแทงตกม้าตายในสนามรบ โจโฉเห็นอ้วนซง อ้วนฮีที่ถูกตีแตกกระจายและหลบหนีไปก็คิดตามไปตีซ้ำ แต่กุยแกในขณะนั้นเกิดป่วยหนักและได้แต่งหนังสือเสนอไม่ให้โจโฉยกทัพตามไป อ้วนซงและอ้วนฮีจึงหลบหนีไปอยู่กับกองซุนของ
กองซุนของนั้นมีความระแวงอ้วนซงและอ้วนฮีอยู่ก่อนแล้ว เมื่อเห็นคนทั้งสองมาขอสวามิภักดิ์ก็เกรงว่าโจโฉจะยกทัพตามมา แต่เมื่อเห็นว่าทัพโจโฉไม่ได้ตามมาก็สั่งประหารอ้วนซงและอ้วนฮีพร้อมกับส่งมอบศีรษะคนทั้งสองไปให้แก่โจโฉเพื่อหวังความดีความชอบ โจโฉจึงนำกำลังทหารเข้าปราบหัวเมืองทางฝ่ายตะวันออกได้อย่างราบคาบ กลยุทธ์ดูไฟชายฝั่งหรือเก๋ออั้นกวนหว่อของกุยแก ก็ประสบความสำเร็จในการให้โจโฉฉวยจังหวะที่อ้วนถำ อ้วนซง อ้วยฮีและโกกันเกิดการแตกแยกกันเองเพราะอำนาจ บุกเข้ายึดกิจิ๋วมาเป็นของตนได้อย่างงดงาม
กลยุทธ์ซ่อนดาบในรอยยิ้ม

กลยุทธ์ซ่อนดาบในรอยยิ้ม หรือ เสี้ยวหลี่ฉางเตา  เป็นหนึ่งในกลศึกสามก๊ก กลยุทธ์ที่มีความหมายถึงการหลอกให้ศัตรูหลงเชื่อถึงความสงบ ไม่ให้ล่วงรู้ถึงความเคลื่อนไหวใด ๆ ของกองทัพ ทำให้ฝ่ายศัตรูเกิดความสงสัยและเกิดความสงบไม่เคลื่อนไหวในกองทัพเช่นกัน ทำให้เกิดความคิดที่มึนชาขึ้นและฉวยโอกาสเตรียมการเป็นความลับ
การเฝ้าคอยระวังมิให้ฝ่ายศัตรูล่วงรู้ความลับหรือรู้ตัว รอคอยโอกาสเพื่อจะจู่โจมโดยฉับพลันอันจะทำให้สถานการณ์เกิดการเปลี่ยนแปลง เป็นการแสร้งทำเป็นมิตรแต่แท้จริงจ้องหาโอกาสจะกำจัดศัตรูอยู่ตลอดเวลา ตัวอย่างการนำเอากลยุทธ์ซ่อนดาบในรอยยิ้มไปใช้ได้แก่ชีฮูหยินภรรยาของซุนเซียง น้องสะใภ้ของซุนกวนที่วางแผนลอบฆ่าอิหลำที่คิดข่มเหงตนเองเป็นภรรยาด้วยรอยยิ้มประดุจยินดีจะมีสามีใหม่
ตัวอย่างกลยุทธ์.
เมื่อซุนเซียงน้องชายของซุนกวน เจ้าเมืองกังตั๋งไปกินตำแหน่งเจ้าเมืองตันเอี๋ยง ได้สั่งทำโทษโบยอิหลำและไต้อ้วนทหารในกองทัพของตนในฐานกระทำความผิด ทำให้คนทั้งสองผูกใจเจ็บเคียดแค้นซุนเซียง จึงคบคิดกับเปียนหองทหารคนสนิทของซุนเซียงวางแผนลอบฆ่าซุนเซียง อิหลำเห็นนางชีฮูหยินภรรยาของชุนเชียงรูปร่างหน้าตาสวยงามก็นึกรัก และคิดจะข่มเหงเอามาเป็นภรรยาของตนเอง นางชีฮูหยินซึ่งโกรธแค้นอิหลำที่ฆ่าสามีตนจึงวางแผนซ้อนกลหวังฆ่าอิหลำ โดยแสร้งยินยอมพร้อมใจเป็นภรรยาแต่ขอเซ่นไว้ซุนเซียงผู้เป็นสามีที่ล่วงลับก่อน เมื่ออิหลำยินยอมนางซีฮูหยินก็เรียกชุนโก๋และเปาเอ๋งนายทหารคนสนิทของซุนเซียงมาร่วมวางแผนซ้อนกลด้วย
รุ่งเช้านางชีฮูหยินเตรียมการตามแผนที่วางไว้ ตั้งโต๊ะเซ่นไหว้สามีตามประเพณีจนเสร็จก็อาบน้ำแต่งตัวพร้อมทำกิริยาด้วยมารยาหญิง ประดุจมีความยินดีปรีดาที่จะได้อิหลำเป็นสามีใหม่ อิหลำต้องกลอุบายของนางชีฮูหยิน เข้าใจว่านางชีฮูหยินทำใจเรื่องการสูญเสียสามีและมีใจให้แก่ตนเองก็ไม่ได้คิดระแวง เมื่อถึงเวลาค่ำนางชีฮูหยินก็ตั้งโต๊ะเลี้ยงฉลองพร้อมกับมอมสุราอิหลำจนเมามายไม่ได้สติ ซุนโก๋และเปาเอ๋งที่แอบซ่อนอยู่ภายในห้องก็ลอบฆ่าอิหลำตาย หลังจากนั้นนางชีฮูหยินก็ลวงไต้อ้วนด้วยมารยาหญิงเพื่อหวังฆ่าให้ตายเช่นกัน ไต้อ้วนเห็นนางชีฮูหยินก็นึกรักจึงยอมตามนางไปกินโต๊ะที่บ้าน นางชีฮูหยินก็มอมสุราไต้อวนจนเมามายและให้ซุนโก๋และเปาเอ๋งฆ่าตายเช่นเดียวกับอิหลำ กลยุทธ์ซ่อนดาบในรอยยิ้มหรือเสี้ยวหลี่ฉางเตาของนางชีฮูหยิน ก็ประสบความสำเร็จในการหลอกอิหลำและไต้อ้วนมาฆ่า โดยไม่ต้องตกเป็นภรรยาของอิหลำด้วยมารยาหญิงได้อย่างงดงาม
อาคุม่า

ในการ์ตูนญี่ปุ่นเรื่องดี.เกรย์แมน อาคุมะ คือ ไขกระดูกเวทย์ที่สามารถทำให้วิญญาณที่หลุดออกจากร่างมนุษย์กลับคืนมาสู่ร่างกระดูกได้ โดยการสร้างจาก ไข่แห่งการกำเนิดวิญญาณ โดยท่านเคาทน์พันปีสร้างขึ้น เพื่อให้มนุษย์ที่มีความเกี่ยวข้องทางวิญญาณผูที่ตายไปแล้วเรียกชื่อผู้ที่ตายเพื่อให้วิญญาณมาสถิตในร่างกระดูกไสยเวท โดยจะมีชื่อของวิญญาณที่มีสถิตอยู่บนหน้าผากของหัวกะโหลก จะมีดาวสีแดงจะปรากฏขึ้นมา
ก็จะเริ่มรับคำสั่งของท่านเคาทน์ใน ฆ่าผู้ที่เรียกชื่อแล้วนำร่างเนื้อมาสวมกับร่างกระดูกให้เหมือนกันกับมนุษย์ธรรมดา
วิวัฒนาการ.
ระดับ 1 (LEVEL 1).
เป็นร่างที่ร่วมร่างเนื้อกับกระดุกวิญญาณได้แล้ว จะมีแต่หน้าที่มีตราดวงดาวสีแดงสด และมีร่างเป็นทรงหยดน้ำ มีปืนติดไว้รอบตัว ใช้เลือดและร่างกายเป็นกระสุน และเลือดเป็นพิษมีอานุภาพในการทำลายสิ่งที่โดนเข้าไป กระสุนนี้ออกมาแบบมาเพื่อการทำลายมนุษย์โดยเฉพาะ เมื่อถูกยิงแม้จะเพียงเล็กน้อย ไวรัสจะเริ่มลุกลามเป็นรูปดาวที่แพร่ไปทั่วทั้งร่าง และร่างก็จะสลายหายไปกลายเป็นเพียงผุผงด้วยเวลาเพียงชั่วอึดใจ เป็นไวรัสที่ไม่สามารถรักษาได้ แต่ในกรณีของผู้ที่มีอินโนเซนซ์แบบสิ่งสถิต จะสามารถต่อต้านต่อเชื้อไวรัสนี้ได้ เช่นในกรณีของอเลนและโครวรี่ เป็นต้น อาคุมะระดับ 1 ไม่มีความคิดมากนัก จะกระทำเฉพาะในเรื่องที่เคาทน์และโนอาห์สั่งเท่านั้น 
ระดับ 2 (LEVEL 2).
เมื่อจัดการกับมนุษย์ได้แล้วอย่างน้อย 100 ตน วิญญาณในร่างกระดูกจะเริ่มเปลี่ยนรูปร่างไปมาระหว่างมนุษย์และร่างอาคุมะได้เป็นอิสระ และมีความสามารถซ่อนวิญญาณได้เต็มที่ มีรูปร่างและนิสัยตามความถนัด เช่น ร่างตัวตลก วิญญาณในกระดูกเคยเป็นนักแสดงตลกและการแสดงออกที่เป็นบุคลิกมากขึ้น เช่นการเปลี่ยนร่างกายเป็นอาวุธ การแปลงร่างและเลียนแบบเป็นตน
ระดับ 2.5 (DARASOR LEVEL 2.5).
เป็นร่างรวมของวิญญาณอาคุมะระดับ 2 อย่างน้อย 1000 ตนขึ้นไป เรียกว่า ดาราโฉด เป็นการเรียกรวมกันของเคาทน์พันปี ความสามารถในการโจมตีได้วงกว้าง มีรูปร่างคล้ายหุ่นไม้ ไม่มีความคิดเป็นของตนเอง มีความทนทานต่ออินโนเซนต์ได้ระดับหนึ่ง 
ระดับ 3 (LEVEL 3).
อาคุมะระดับ 3 วิวัฒนาการมาจากระดับ 2 ซึ่งจะรักษาบุคลิกของระดับ 2 ไว้แต่จิตมนุษย์ที่แสดงออกจะหมดไป และเริ่มโหดเหี้ยมเพิ่มขึ้นเป็นเท่าตัว รูปร่างจะเหมือนกันทุกตัวยกเว้นความสามารถ มีลักษณะคล้ายมนุษย์สวมชุดเกราะ และใส่หน้ากากเหล็ก ทนต่อการโจมตีของอินโนเซนส์ของเอ็กโซซิสท์ได้ รวมทั้งสามารถต่อต้านแสงแห่งพันธนาการได้มากขึ้นอีกด้วย
ระดับ 3.5 (DARASOR SERIOUS LEVEL 3.5).
เป็นร่างรวมของวิญญาณอาคุมะระดับ 3 อย่างน้อย 1000 ตนขึ้นไป เรียกว่า ดาราโฉดซีรีอุส เป็นการเรียกรวมกันของโนอา ความสามารถในการโจมตีได้วงกว้าง มีรูปร่างคล้ายหุ่นไม้ มีความคิดเป็นของตนเอง มีความทนทานของอินโนเซนต์ได้ระดับสูงมาก พร้อมโอกาสในการวิวัฒนาการแบบก้าวกระโดด
ระดับ 4 (LEVEL 4).
เป็นร่างจากการเกิดของระดับ 3.5 ออกมาเป็นเด็ก รูปร่างหน้าตาคล้ายมนุษย์มาก อุปนิสัยโหดเหี้ยม มีปีกบิน แปลงความสามารถได้หลากหลาย เช่น การดีด กระแทก และการโจมตีด้วยคลื่นเสียง ทนทานต่อการโจมตีได้มากขึ้น
ระดับ 4.5 (LEVEL 4.5).
เป็นร่างเดิมของ ระดับ 4 แต่มีการเพิ่มความสามารถในการใช้ปืนติดที่แขนและการเพิ่มความเร็วในการเคลื่อนที่มากขึ้น
แซปูร์ตัว

"สำหรับเพลงในชื่อเรียกเดียวกันนี้ ดูบทความที่ แซปูร์ตัว (เพลง)"
 <ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แซปูร์ตัว ("สิ่งนี้สำหรับคุณ") คืออัลบั้มเพลงภาษาฝรั่งเศสของ เซลีน ดิออน นักร้องสาวชาวแคนาดา จำหน่ายในรัฐเกแบ็ก ประเทศแคนาดา เมื่อวันที่ 9 กันยายน พ.ศ. 2528 นับเป็นอัลบั้มภาษาฝรั่งเศสลำดับที่ 10 ของเธอ
ข้อมูลอัลบั้ม.
เพลง "แซปูร์ตัว" ออกจำหน่ายเป็นซิงเกิลแรก ขึ้นชาร์ตอันดับที่ 3 ในเกแบ็ก และเพลง "แซปูร์วีฟวร์" เป็นซิงเกิลที่ 2 (ออกจำหน่ายในประเทศฝรั่งเศสด้วย) 
"Virginie... Roman d'amour" ได้ตั้งชื่อใหม่ในฝรั่งเศสชื่อว่า "Paul et Virginie."
เพลง "Elle" ยังบรรจุลงในอัลบั้ม "อาลอแล็งปียา"  เมื่อ พ.ศ. 2537 ซึ่งเป็นฉบับการร้องสด นอกจากนี้เพลงนี้ยังเป็นหนึ่งในเพลงที่บรรจุลงในอัลบั้ม "องเนอช็องฌ์ปา" (ฉบับกล่องยาว)
โชติพัฒน์ วงษ์ประเทศ

โชติพัฒน์ วงษ์ประเทศ มีชื่อเดิมว่า สนธยา วงษ์ประเทศ มีสถิติการชกอาชีพ 3 ครั้ง ชนะ 2 (น็อค 1) แพ้ 1 เป็นนักมวยไทยชื่อดังและเคยชกมวยสากลสมัครเล่นในนามทีมชาติไทย
ประวัติ.
โชติพัฒน์ขึ้นชกมวยไทยในชื่อสนธยา ส.เพลินจิต และประสบความสำเร็จเป็นนักมวยไทยที่มีชื่อเสียง จากนั้น ได้หันมาชกมวยสากลสมัครเล่น ติดทีมชาติไทย ได้ไปชกในกีฬาโอลิมปิกเมื่อ พ.ศ. 2543 แต่ไม่ได้เหรียญรางวัล หลังจากเลิกชกมวยสากลสมัครเล่น โชติพัฒน์หันมาชกมวยสากลอาชีพบ้างแต่ไม่ประสบความสำเร็จ โชติพัฒน์ขึ้นชกมวยสากลอาชีพครั้งแรกเมื่อ 10 กุมภาพันธ์ พ.ศ. 2549 ชนะคะแนน ชินยา กิอูชิ และชกชนะน็อคริซัล ยก 3 ในอีกสองเดือนต่อมา จากนั้น โชติพัฒน์เดินทางไปชิงแชมป์ PABA รุ่นซูเปอร์เฟเธอร์เวท เมื่อ 22 กันยายน พ.ศ. 2549 แต่โชติพัฒน์ทำน้ำหนักไม่ได้ น้ำหนักเกินรุ่นไป 2 ปอนด์ จึงได้แต่ขึ้นชกนอกรอบเท่านั้น และก็เป็นฝ่ายแพ้น็อค จูน ปาเดอร์นา ยก 3 จากนั้น โชติพัฒน์ก็แขวนนวมไป
ไอโนะ มินาโกะ

ไอโนะ มินาโกะ  รู้จักกันในชื่อ เซเลอร์วีนัส  เป็นตัวละครใน "เซเลอร์มูน" และ "รหัสลับ เซเลอร์วี" ที่เขียนโดยนาโอโกะ ทาเคอุจิ
ลักษณะนิสัย.
ในภาพรวม มินาโกะจะมีความคล้ายอุซางิในทุก ๆ เรื่องทั้งด้านพฤติกรรม แต่เรื่องเดียวที่ไม่เหมือนคือ เธออยากเป็นนักร้อง
ครอบครัว คุณแม่จู้จี้เรื่องการเรียนกับนิสัยคล้ายกับอิคิคุโกะ คุณแม่ของอุซางิ คุณพ่อและคุณแม่ของมินาโกะไม่ทราบชื่อว่าชื่ออะไร แต่นามสกุลไอโนะเหมือนกับมินาโกะ
คุณพ่อและคุณแม่ของมินาโกะปรากฏตัวในรหัสลับ เซเลอร์วี
ข้อมูลส่วนตัว.
ปรากฏตัวตั้งแต่ตอนที่ : 34 (อนิเมะภาคแรก) มังงะ เล่มที่ 8 มินาโกะ เซเลอร์วี
อายุ : 14 ปี (ภาคแรก R) / 15 ปี (ภาค S SuperS) / 16 ปี (ภาค Sailor Stars)
ส่วนสูง : 155 ซม. (ภาคแรก) / 162 ซม. (ภาค Sailor Stars)
น้ำหนัก : 56 กก.
วันเกิด : 22 ตุลาคม
ราศี : ตุลย์
อัญมณีประจำราศี : โอปอล
กรุ๊ปเลือด : B
ครอบครัว : ไม่ทราบชื่อ
สีที่ชอบ : สีแดง และ สีเหลือง
ของกินที่ชอบ : ไอศครีม, ราเม็ง, แกงกะหรี่ และ เกี๊ยวซ่า
ของกินที่ไม่ชอบ : เห็ดหอม
สิ่งที่ไม่ชอบ : แม่ และ ตำรวจ
วิชาที่ชอบ : พลศึกษา
วิชาที่ไม่ชอบ : คณิตศาสตร์ และ อังกฤษ
งานอดิเรก : ติดตามดารา
เรื่องถนัด : เทียวเล่น
ความฝันในอนาคต : ไอดอลชื่อดัง
ความแตกต่าง.
ความแตกต่างของมินาโกะในแต่ละเวอร์ชันนั้น จะแตกต่างกันที่นิสัย โดยมังงะและอนิเมะ มินาโกะมีนิสัยที่ร่าเริงเหมือนเด็กวัยรุ่นทั่วไป แต่ในละครโทรทัศน์มินาโกะ มีนิสัยที่เงียบขรึมและไม่มีมนุษยสัมพันธ์กับใคร
ความแตกต่างอีกอย่างหนึ่งคือ อาชีพ โดยในมังงะและอนิเมะ มินาโกะเป็นเพียงเด็กวัยรุ่นที่ไล่ล่าความฝันการเป็นนักร้องและในช่วงที่เป็นเซเลอร์วีนัส นั้นได้ทำงานร่วมกับตำรวจในการจับกุมคนร้าย พร้อมทั้งตามหาสมาชิกที่เหลือ แต่ในละครโทรทัศน์ ได้ตัดส่วนของการทำงานร่วมกับตำรวจและแก้ไขเป็นมินาโกะมีอาชีพเป็นนักร้องวัยรุ่นแทน
เซเลอร์วีนัส.
เซเลอร์วีนัส คือ อัศวินเซเลอร์แห่งดาวศุกร์ ผู้เป็นหัวหน้าองครักษ์ของเจ้าหญิงเซเรนิตี้ เป็นที่กล่าวขานกันว่าเป็น "ตัวตายตัวแทนของเจ้าหญิงเซเรนิตี้" เนื่องจากมีใบหน้าที่งดงามและใกล้เคียงกับเจ้าหญิงเซเรนิตี้ จึงทำให้เซเลอร์วีนัสต้องรับหน้าที่แทนเจ้าหญิงเซเรนิตี้ในบางเรื่อง โดยเฉพาะยามที่เจ้าหญิงเซเรนิตี้แอบนัดเจอกับเจ้าชายเอ็นดิเมี่ยน
เซเลอร์วีนัส ถือว่าเป็นอัศวินเซเลอร์ที่ยึดหมั่นในหน้าที่คนหนึ่ง โดยเฉพาะหน้าที่ในฐานะหัวหน้าองครักษ์ แต่ความยึดมั่นในหน้าที่นั้น เซเลอร์วีนัสในอดีตชาติมีความยึดมั่นและมุ่งมั่นมากกว่าชาติปัจจุบัน
สีชุดของเซเลอร์วีนัส คือ สีส้ม โดยสีส้มของชุดนั้นแทนสีทองในความหมายของคำว่าดาวศุกร์
เซเลอร์วีนัส ถนัดการโจมตีโดยใช้โซ่และลำแสง เป็นหลัก
บทขานชื่อ.
"อัศวินแห่งความรัก ผู้พิทักษ์ดาวศุกร์ ดวงดาวแห่ง ความงาม เซเลอร์วีนัส"
ชุดของเซเลอร์วีนัส.
เซเลอร์วีนัส มีชุดต่อสู้ทั้งหมด 4 ชุด ได้แก่
คำตอบรับ.
โพลความนิยม "เซเลอร์มูน" อย่างเป็นทางการจัดให้ไอโนะ มินาโกะ, เซเลอร์วี และเซเลอร์วีนัส เป็นบุคคลที่แตกต่างกัน โดยใน ค.ศ. 1992 จากตัวเลือกทั้งหมด 38 ตัวเลือก ผู้อ่านจัดให้วีนัสเป็นตัวละคนยอดนิยมอันดับ 2 มินาโกะอยู่ที่ 10 และเซเลอร์วีอยู่ที่ 9 ปีถัดมามี 50 ตัวเลือก โดยมินาโกะเป็นตัวละครยอดนิยมอยู่ในอันดับที่ 5 เซเลอร์วีนัสอยู่ที่ 7 และเซเลอร์วีอยู่ที่ 10 ใน ค.ศ. 1994 จาก 51 ตัวเลือก เซเลอร์วีนัสอยู่ในอันดับที่ 12 มินาโกะอยู่ที่ 14 และเซเลอร์วีอยู่ที่ 19 ในช่วงต้น ค.ศ. 1996 จาก 51 ตัวเลือก เซเลอร์วีนัสอยู่ในอันดับที่ 17 มินาโกะอยู่ที่ 14 และเซเลอร์วีไม่ติดอันดับ
มินาโกะมีพลังนานที่สุดในบรรดา Sailor Soldiers ด้วยเหตุนี้ ทำให้เจนนิเฟอร์ บราวน์กล่าวแนะว่า ความรู้สึกมีคุณค่าในตนเองของเธอเชื่อมโยงกับความมั่นใจในพลังของเธอที่มากขึ้น
โมบิลสูทกันดั้ม MS IGLOO

โมบิลสูท กันดั้ม เอ็มเอสอิกลู  เป็นภาพยนตร์คอมพิวเตอร์กราฟิกส์ในชุดกันดั้ม โดยภาคแรกสามารถแบ่งออกได้เป็นสองภาคย่อยคือภาค "บันทึกลับสงครามหนึ่งปี" ซึ่งฉายที่บันไดมิวเซียม เมืองมัตสึโดะ จังหวัดจิบะและต่อมาได้มีการจำหน่ายเป็นดีวีดี กับภาค "อโพคาลิปส์ 0079" ซึ่งเป็นโอวีเอที่จำหน่ายในเดือนเมษายน พ.ศ. 2549 เอ็มเอสอิกลูได้รับการกำกับโดยทาคาชิ อิมานิชิ ซึ่งก่อนหน้านี้เป็นผู้กำกับกันดั้ม 0083และมียูทากะ อิซุบุจิเป็นผู้ดูแลการผลิต นอกจากนั้นยังมีภาคมังงะ "เอ็มเอสอิกลู 603" ซึ่งวาดโดย MEIMU เนื้อหาของภาค 603 เป็นการนำภาคบันทึกลับสงครามหนึ่งปีมาเล่าใหม่และเพิ่มตอนพิเศษเข้าไป ต่อมาจึงมีภาคต่อคือ "เอ็มเอสอิกลู 2 เดอะกราวิตี้ฟรอนท์" และเผยแพร่ในเดือนตุลาคม พ.ศ. 2551 การดำเนินเรื่องของภาค 2 นี้จะคล้ายกับภาคแรก แต่เปลี่ยนเป็นเรื่องราวจากมุมมองของฝ่ายสหพันธ์โลกแทนและเนื้อหาจะไม่ต่อเนื่องกันเหมือนภาคแรก
เนื้อเรื่อง.
เนื้อเรื่องของเอ็มเอสอิกลูนั้นอยู่ในช่วงสงครามหนึ่งปีซึ่งเป็นเวลาเดียวกับโมบิลสูทกันดั้ม โดยมีศูนย์กลางของเรื่องอยู่ที่หน่วยทดสอบอาวุธที่ 603ของอาณาจักรซีอ้อน หน่วย603ต้องทำหน้าที่ทดสอบและวัดความคุ้มค่าของอาวุธต่างๆ ซึ่งเอ็มเอสอิกลูทั้งหกตอนนั้นจะมีเครื่องกลและนักบินที่เป็นตัวเอกเปลี่ยนไปในแต่ละตอน โดยมีโอลิเวอร์ มาย วิศวกรผู้สังเกตการณ์เป็นเหมือนผู้เล่าเรื่องจนถึงตอนสุดท้ายของภาคอโพคาลิปส์ 0079 จึงเป็นตัวเอกเสียเอง
แม้จะเป็นเรื่องในกันดั้มซีรีส์ แต่กันดั้มได้ปรากฏตัวในเอ็มเอสอิกลูเพียงฉากวิดีโอสั้นๆในตอนที่สามของภาคบันทึกลับสงครามหนึ่งปีเท่านั้น
ตัวละครหลัก.
พากษ์เสียงโดยฮิเดโอะ อิชิวากะ โอลิเวอร์เป็นวิศวกรผู้สังเกตการของหน่วย603ซึ่งมีหน้าที่รายงานผลการทดสอบของอาวุธต่างๆ เขาเป็นคนซื่อตรง เมื่ออาวุธที่หน่วย603ต้องทดสอบนั้นมักเป็นของที่บกพร่อง โอลิเวอร์จึงมักมีปัญหากับนักบินทดสอบอยู่บ่อยๆ
พากษ์เสียงโดยมิกิ นางาซาวะ นายทหารหญิงประจำยานโยเซนไฮม์ เป็นคนที่หงุดหงิดง่ายแต่ก็มีด้านที่อ่อนโยนอยู่เหมือนกัน ในภายหลังเป็นนักบินประจำของโมบิลสูท ซูดาห์ เครื่องสุดท้าย
พากษ์เสียงโดยโชโซ อิคุสะ เป็นกัปตันของยานโยเซนไฮม์
พากษ์เสียงโดยจุน ฟุคุยามะ นักบินประจำยานโยเซนไฮม์ เป็นเพื่อนสนิทของโอลิเวอร์ ในภายหลังเป็นนักบินประจำของโมบิลสูท ซูดาห์
ซิวิไลเซชัน (ชุดวิดีโอเกม)

ซิวิไลเซชัน (Civilization) เป็นเกมชุดเชิงกลยุทธ์ พัฒนาโดย ซิด ไมเออร์ ในปี 1991 ตัวเกมนั้นมีจุดมุ่งหมายให้ผู้เล่นสวมบทบาทเป็นอารยธรรมที่มีอยู่ในประวัติศาสตร์ และวางแผนการปกครองอารยธรรมนั้นๆ ให้เจริญรุ่งเรืองตั้งแต่ยุคก่อนประวัติศาสตร์ จนถึงยุคอวกาศ ด้วยการพัฒนาด้านต่างๆ อาทิ เทคโนโลยี การทหาร การทูต เพื่อนำไปสู่ชัยชนะในตัวเกม ซึ่งผู้เล่นนั้นสามารถชนะเกมนี้ได้หลากหลายวิธี เช่น การพิชิตอารยธรรมเพื่อนบ้าน พัฒนาวัฒนธรรมให้เจริญรุ่งเรือง หรือพัฒนาเทคโนโลยีให้ก้าวหน้าจนถึงขีดสุด ซึ่งความสามารถของอารยธรรมต่างๆ ในเกมนั้นจะอิงกับประวัติศาสตร์ที่เกิดขึ้นจริง
ซิด ไมเออร์ เป็นผู้พัฒนาเกมภาคแรก และเป็นผู้กำหนดทิศทางหลักของเกมในภาคหลัง จึงทำให้ในบางครั้ง เกมชุดนี้ถูกเรียกว่า ซิวิไลเซชัน โดย ซิด ไมเออร์ (Sid Meier's Civilization) ปัจจุบัน ตัวเกมถูกผลิดมาแล้ว 6 ภาค และยังมีตัวเกมภาคเสริม และบอร์ดเกมที่อิงมาจากตัวเกมหลักอีกด้วย ตัวเกม ซิวิไลเซชัน ถือว่าเป็นตัวอย่างที่ชัดเจนของเกมประเภท 4X ซึ่งย่อมาจาก สำรวจ, ขยับขยาย, หาประโยชน์ และ กำจัด ("Explore, Expand, Exploit, Exterminate)"